Tuah Dijadikan ‘Meme’, Pemuzik Buta Ini Kini Terkenal Di Seluruh Dunia

Tahun 2020 merupakan tahun yang sukar buat kita semua. Namun, dalam menghadapi tahun yang sukar ini, ada sahaja cara kreatif oleh netizen bagi menghiburkan orang ramai.

Meme adalah satu hiburan ringan yang mudah untuk diterima umum dan awal tahun 2020, meme tarian kematian yang diilhamkan oleh Benjamin Aidoo menjadi fenomena di seluruh dunia.

Menjelang hujung tahun 2020, meme kucing yang menari dengan paluan ‘Goblet drum’ (Darbuka) pula menjadi perhatian dunia dan seperti juga Benjamin Aidoo, pemuzik ini tidak menyangka beliau akan tular dan popular di seluruh dunia.

Bilal Goregan merupakan seorang pemuzik buta dari Turki yang banyak berkongsi video paluan Darbuka beliau di YouTube. Populariti beliau secara tiba-tiba meningkat apabila ada peminat beliau yang menambah tarian kucing dalam video cover Ievan Polkka, sebuah lagu folk barat dari Finland.

Dalam temu bual bersama TRT World, Bilal berkata minatnya kepada muzik sudah bermula sejak usia 4 tahun lagi. Disebabkan beliau buta, maka pendengarannya jadi lebih sensitif dan peka dengan bunyi muzik. Darbuka merupakan instrumen pertama yang dipelajari beliau dan disukainya hingga ke hari ini.

Bilal masih bermain muzik di jalanan di samping mendapat undangan membuat persembahan di merata tempat. Terbaharu, versi remix khas beliau bersama pemuzik dari Afrika Selatan, The Kiffness tular dan sudah menerima 194,000 perkongsian dalam masa hanya 10 hari di Facebook!

Tuah manusia hadir dalam pelbagai bentuk dan dalam kes Bilal, meme memberi rezeki kepada beliau. Apa pula meme kegemaran anda bagi tahun 2020?

Di Ghana, kumpulan Dancing Coffin ini kini setaraf selebriti selepas tular sebagai meme. Baca lagi pada pautan di bawah.

Muncul Dalam Rancangan Temu Bual, Kumpulan ‘Dancing Coffin’ Kini Ibarat Selebriti Di Ghana

Hadir Untuk Memenuhi Undangan, Bekas Kekasih Jelaskan Apa Yang Berlaku Di Majlis Perkahwinan

Kisah Ahmad Samerin, ‘Owner’ Kedai Basikal Yang Berjaya Memenangi RM1 Juta Pada Tahun 1991


Tuah Gunakan Lagu Iklan Terkenal, Pemuda Ini Terima Beras Daripada Cap Rambutan

Sering dianggap sebagai aplikasi untuk ‘main-main’ jika dibandingkan dengan platform media sosial yang lain seperti Facebook dan Twitter, pasti ramai sebelum ini yang mempersoalkan apakah faedah dan kebaikan yang diperolehi jika seseorang itu berada di TikTok dan melakukan pelbagai challenge di sana.

Walaupun berdepan dengan banyak tanggapan negatif dan mungkin ramai yang tidak menyukai telatah pengguna aplikasi ini, namun pemuda ini Muhammad Shazani Shamsor, 19 tahun membuktikan sebaliknya apabila beliau berjaya mendapatkan beras dengan bermain TikTok.

Ya, beras sebenar yang sering digunakan sebagai makanan ruji rakyat di negara kita. Atau lebih tepat lagi beras Cap Rambutan.

Buat anda yang tertanya-tanya bagaimana beliau boleh mendapatkan beras untuk diri dan keluarganya, ia berlaku selepas tarian menggunakan lagu iklan beras Cap Rambutan mula tular di media sosial.

Bercerita kepada The Vocket, Shazani memberitahu video tariannya dengan lagu iklan beras Cap Rambutan mula tular selepas ia dikongsikan kembali netizen di media-media sosial.

Susulan daripada video berkenaan yang tular dan dikongsikan kembali, beliau kemudiannya menerima mesej daripada akaun media sosial beras Cap Rambutan sendiri yang berminat untuk menghadiahkan beras kepadanya sebagai penghargaan.

“Jika boleh adik bagi kami alamat postal dan nombor telefon, kami akan hantar beras kami untuk diberikan kepada adik dan keluarga,” tulis akaun Instagram Cap Rambutan Official.

Beliau bagaimanapun pada awalnya menolak pemberian tersebut dan meminta untuk beras berkenaan diberikan kepada mereka yang lebih memerlukan.

Namun setelah berbincang bersama keluarga, beliau telah memutuskan untuk menerima penghargaan yang diberikan jenama beras yang sangat sinonim dengan rakyat Malaysia itu.

“Mula-mula saya tolak, saya suruh bagi orang lain. Sebab dia kata sebagai penghargaan (saya terima).

“Kalau saya berkeras menolak macam kurang ajar sangat pula. Saya bincang dengan ibu bapa saya dan mereka kata jangan tolak, saya pun setuju,” ceritanya ketika dihubungi.

Mengulas lanjut mengenai challenge yang dibuatnya itu, Shazani menjelaskan lagu berkenaan sememangnya sudah tersedia di aplikasi berkenaan.

Namun, sebelum ini ramai yang menggunakannya untuk menemani video masakan dan bukannya melakukan tarian seperti yang dilakukannya sehingga meraih perhatian Cap Rambutan sendiri.

Jadi jika anda merupakan seorang yang berada di TikTok dan menghasilkan pelbagai konten di sana dan sering dipersoalkan oleh keluarga dan kenalan, mungkin kisah Shazani ini boleh dijadikan sebagai jawapan kepada mereka.

Setidak-tidaknya dengan menghasilkan konten di TikTok, pemuda ini telah berjaya mendapatkan beras untuk dirinya. Siapa tahu jika ada jenama lain yang berminat dengan apa yang dihasilkan anda selepas ini seperti yang terjadi kepada Shazani ini.

Baca juga perkongsian semasa di media sosial yang pernah kami kongsikan sebelum ini melalui pautan di bawah.

Lelaki Ini Kongsi Apa Yang Dilakukan Selepas Isteri Mengidam Masakan Khairulaming

Tidak Peka Dan Beradab, Netizen Kecewa Geng Basikal ‘Selfish’ Guna Jalan Raya

Kena Terjah Ketika Siaran Langsung, Netizen Akui Masih Merindui Kelibat Inspektor Mazlan


Tuah Melamar Di KFC, Pasangan Ini Tarik Perhatian Syarikat Besar Menaja Perkahwinan Mereka

Siapa sangka niat untuk melamar di KFC berjaya membuatkan pasangan yang tidak dikenali ini berjaya menerima pelbagai penaja daripada syarikat besar.

Semuanya bermula apabila tular sebuah gambar pada Twitter KFC Afrika Selatan melihatkan seorang lelaki melamar wanita idamannya yang menangis kegembiraan. Pihak KFC Afrika Selatan juga turut menjanjikan untuk memberikan kejutan buat pasangan ini sekiranya menjumpainya.

Mzansi please help us find this beautiful couple, re batla ho ba blesser 😊 DM us any leads, there might be a Finger Lickin' Good surprise in it for you too. Batho ba Vaal re thuseng! We love love 😍❤ #KFCProposal pic.twitter.com/6bj89dtj4j

— KFC South Africa (@KFCSA) November 7, 2019

Tweet tersebut nampaknya turut menarik perhatian seorang wartawan yang mentertawakan lelaki ini melamar pasangannya hanya di KFC sekaligus memperlekehkan usaha lelaki tersebut.

Walau bagaimanapun, di sebalik kecaman yang diterima, pasangan ini seolah menerima ‘durian runtuh’ apabila syarikat-syarikat besar bersetuju untuk menaja perkahwinan mereka dengan menyatakan momen yang ditampilkan dilihat sangat manis dan bahagia.

Antara syarikat yang bersetuju untuk menaja mereka adalah KFC, Coca-Cola, Sony Movies, Puma, Huawei serta Audi. Tidak kurang juga daripada pemilik bisnes yang sudi menaja cincin emas bertatahkan berlian serta busana lengkap buat pasangan ini.

Kisah cinta mereka yang bakal menerima pelbagai tajaan kini turut membuatkan netizen teruja serta mahukan perkahwinan ini disiarkan online supaya orang ramai dapat melihat kemeriahannya.

Selain itu, tahukah anda KFC Singapura kini memperkenalkan menu istimewa kulit ayam goreng yang menjadi kegemaran ramai.  Sebelum ini KFC China turut memperkenalkan menu unik dengan menggandingkan nuget bersama durian.

KFC Singapura Kini Perkenalkan Menu Istimewa Kulit Ayam Goreng

KFC China Perkenal Menu ‘Unik’ Gandingan Nuget Dengan Durian


Pengakhiran Anak Gajah Yang Menyayat Hati Kita

Seekor anak gajah berusia 8 bulan telah terjatuh di dalam telaga besar. Ibunya berusaha menarik keluar anaknya itu tetapi usahanya gagal. Kemudian, sebuah jip mengusir ibu gajah dari kawasan tersebut. Terkontang-kanting anak gajah di dalam telaga itu. Dia tetap berusaha mahu keluar, lalu tergelongsor ke dalam telaga tersebut semula. Semua itu diperhatikan oleh sekumpulan orang.

Apakah yang bakal terjadi? Ketahuinya dengan menonton video yang menyayat hati ini:

Sekumpulan orang itu ialah kumpulan dari Amboseli Trust for Elephants di Kenya. Mereka terpaksa menghalau ibu gajah itu agar dapat membantu anak gajah tersebut. Agak bahaya membantu anak gajah ketika ibu gajah masih ada di persekitaran. Ia boleh jadi mengamuk dan mencederakan ahli kumpulan tersebut.

Setelah ibu gajah dihalau pergi, barulah mereka berusaha menyelamatkan anak gajah tersebut dengan menggunakan tali dan Land Rover dari lubang telaga sedalam 1.5 meter tersebut. Walaupun kejadian ini telah berlaku pada 8 Oktober 2012 yang lalu, kami mahu kongsi bersama anda detik-detik pertemuan semula anak gajah dengan ibunya itu yang begitu menyayat hati kita.

“Relief! Rescues where family members are around are stressful, and I’m always happy when everyone is safely back in the cars. And I have to admit that the reunions always bring a tear to my eye. The intensity of their affection for each other is one of the things that makes elephants so special,” kata Fishlock yang telah menarik anak gajah dengan Land Rover

Walaupun Land Rover Fishlock hampir di duduk oleh ibu gajah tersebut semasa cubaan menjauhkannya dari tempat anak gajah jatuh, ibu gajah seperti memahami situasi yang telah berlaku.

“After the video we cut the engines. She didn’t charge us, she didn’t run away. Eventually after five minutes they just walked out. I think she did understand,” kata Fishlock. “I certainly felt like she had forgiven us for our very impolite behavior.”


Tuah ‘Partner’ Perlekeh Upin & Ipin, Haji Burhanuddin Kongsi Perjalanan Terhasilnya Ultraman Ribut

Buat anda yang tidak tahu, Ultraman Ribut adalah Ultraman khas yang dihasilkan melalui kerjasama khas antara Tsuburaya Productions dan Les’ Copaque.

Walaupun tidak mempunyai siri solo seperti Ultraman yang lain, tetapi Ribut merupakan salah satu Ultraman yang dimasukkan dalam siri terbaru New Generation Heroes.

Ia bukan satu perkara yang mudah untuk menghasilkan Ultraman Khas untuk sesuatu siri kartun. Upin & Ipin berjaya membuat kerjasama bersama syarikat Tsuburaya kerana populariti dahsyat kartun ini di serata Asia Tenggara terutamanya Indonesia.

Pengasas Les’ Copaque, Tuan Haji Burhanuddin Md. Radzi di laman Facebook beliau semalam berkongsikan kisah bagaimana kolaborasi natara Les’ Copaque dan Tsuburaya ini boleh tercetus; secara tidak sengaja selepas diperlekehkan oleh rakan kongsi mereka sendiri.

Semuanya bermula apabila rakan kongsi Upin & Ipin di Indonesia menjemput Haji Buhanuddin untuk satu mesyuarat di Tokyo. Pada mulanya, Haji Burhanuddin cuma beranggapan beliau bertemu dengan syarikat investment dari Jepun, Fields Corporation.

Cuma selepas berada dalam mesyuarat tersebut, mereka sebenarnya bertemu wakil dari Tsuburaya, pemegang IP untuk Ultraman. Mesyuarat bermula apabila rakan kongsi dari Indonesia cuba mengangkat syarikatnya yang mampu menghasilkan animasi 3D lebih baik daripada Upin & Ipin.

Haji Burhanuddin terkejut apabila rakan kongsinya itu berkata populariti Upin & Ipin semakin menurun dan program yang dihasilkan syarikat beliau pula semakin popular. Haji Burhanuddin sendiri tahu kemampuan studio rakan kongsinya itu yang tidak dapat menawarkan animasi 3D berkualiti seperti yang diakuinya.

Ketika mesyuarat itu barulah Haji Burhanuddin tahu bahawa pihak Tsuburaya sebenarnya sedang mencari syarikat produksi untuk outsource satu IP baharu dalam bentuk animasi 3D.

Tetapi selepas mesyuarat tersebut, Mr. K, wakil daripada Tsuburaya mengajak Haji Burhanuddin untuk ke pejabatnya keesokan harinya. Pertemuan tersebut berlangsung tanpa kehadiran rakan kongsinya dari Indonesia. Mereka tahu apa yang dicakap oleh rakan kongsi Haji Burhanuddin adalah tidak benar kerana populariti Ultraman yang sebenarnya merudum di Asia Tenggara.

Jadi, pihak Tsuburaya bertanya sama ada Ultraman dapat muncul dalam siri Upin & Ipin atau tidak. Pada mulanya, Haji Burhanuddin meminta sejumlah RM1 juta yang tidak disetujui oleh Tsuburaya.

Tetapi isteri Haji Burhanuddin mengemukakan offer yang lebih menarik; Ultraman dapat muncul dalam siri Upin & Ipin tetapi Ultraman perlu muncul dalam karnival Upin & Ipin. Pihak Tsuburaya bersetuju selepas hampir setahun perbincangan mendalam berlangsung.

Ini merupakan kolaborasi pertama antara Upin & Ipin dengan syarikat ternama dari luar. Isteri Haji Burhanuddin mahu rekaan klasik Ultraman pada Ultraman Ribut dan mereka bersetuju. Selepas mereka menerima rekaan prototype Ultraman Ribut (yang direka oleh pasukan Les’ Copaque), pihak Tsuburaya sangat gembira dengan rekaan 3D Ultraman Ribut. Nama Ribut pula dipilih sendiri oleh Haji Burhanuddin.

Selepas rekaan Ultraman Ribut dipersetujui, tiba pula untuk pembikinan skrip. Namun ‘masalah’ mula timbul ketika mereka mahu menyiapkan episod khas Ultraman Ribut ini. Pasukan Tsuburaya adalah sangat teliti dan setiap perkara perlu menunggu kata putus daripada mereka terlebih dahulu.

Haji Burhanuddin berpendapat situasi itu akan melambatkan proses pembikinan episod tersebut dan Haji Burhanuddin membuat keputusan drastik untuk ‘putuskan komunikasi’ dengan pihak Tsuburaya dan mahu pasukannya menyiapkan episod tersebut tanpa ‘gangguan’ daripada pihak Tsuburaya.

Sejak daripada itu, beliau langsung tidak membalas sebarang pertanyaan atau emel daripada Tsuburaya. Apabila semuanya sudah siap, Haji Burhanuddin terus terbang ke Jepun untuk menayangkan episod khas berkenaan kepada pihak Tsuburaya. Mereka ternyata gembira dan sangat kagum dengan hasil akhir yang dibuat oleh pasukan Les’Copaque.

Mr.K kemudiannya berkata beliau hampir digantung tugas kerana pihak Les’Copaque langsung tidak membalas sebarang emel dan panggilan daripada mereka. Pada tahun 2014, Les’ Copaque mengendalikan Karnival Upin & Ipin yang pertama di PICC dan Ultraman Ribut hadir buat kali yang pertama.

Gerak aksi Ultraman Ribut dipelajari dan diadaptasikan dalam produksi Upin & Ipin. Kerjasama antara kedua-dua syarikat berlangsung hingga 2 tahun dan selepas itu berhenti kerana Upin & Ipin tidak diberi jaminan untuk mendapat slot rancangan di mana-mana televisyen Jepun.

Pihak Tsuburaya sebenarnya sangat berpuas hati dengan hasil kerja Les’ Copaque dan mahu melantik Les’ Copaque sebagai syarikat untuk mengendalikan projek IP baharu mereka. Tetapi menurut Haji Burhanuddin, mereka terpaksa menolak kerana Les’ Copaque tidak mengambil sebarang projek outsource dan hanya memfokuskan pada jenama Upin & Ipin ketika itu.

Namun, Haji Burhanuddin kini masih menantikan ‘lampu hijau’ daripada pihak atasan Tsuburaya untuk projek filem Upin & Ipin x Ultraman Ribut di masa akan datang. Bagaimana pula nasib rakan kongsi Haji Burhanuddin dari Indonesia? Beliau tidak mendapat projek bersama pihak Tsuburaya.

Banyak pengajaran yang boleh diambil dalam perkongsian Haji Burhanuddin termasuklah dalam membuat keputusan crucial di saat penting. Namun jika karya kita hebat, karya tersebut yang akan ‘bercakap’ sendiri bagi pihak kita. Tahniah Les’ Copaque.

Sebelum ini, filem Upin & Ipin: Keris Siamang Tunggal disenaraikan antara 32 animasi untuk anugerah Oscars 2020. Baca lagi pada pautan di bawah.

Upin & Ipin: Keris Siamang Tunggal Antara 32 Animasi Disenaraikan Untuk Oscars 2020

Ultraman Ribut Bersilat Di Dalam ‘Ultra Galaxy Fight: New Generation Heroes’

10 Sebab Kenapa Upin & Ipin Kekal Menjadi Animasi Popular Di Malaysia


Tuah Tolonglah, Cik B Tewaskan Naim Daniel Untuk ‘Trending’ No.1 Di YouTube

Siapa sangka percubaan pertama Cik B mengeluarkan lagu pertamanya berjudul Tolonglah berjaya trending di YouTube dan hampir menyamai jumlah tontonan lagu baru penyanyi berpengalaman Naim Daniel di platform berkenaan.

Baru sahaja dikeluarkan sejak dua hari lalu di platform penstriman berkenaan, lagu pertama anak kepada usahawan kosmetik Datuk Seri Vida ini sudah pun berjaya mencatatkan lebih 1 juta tontonan.

Ya betul, melebihi sejuta tontonan dalam masa dua hari selepas ia dikeluarkan.

— cikb havoc (@HavocCikb) December 3, 2020

Pencapaian jumlah tontonan dan trending berkenaan sudah semestinya membanggakan terutama jika melihatkan kepada lagu-lagu lain yang baru sahaja dikeluarkan seperti Purnama oleh Naim Daniel.

Sehingga artikel ini ditulis, lagu Purnama dendangan bekas pemenang Anugerah Juara Lagu ke 34 itu mencatatkan jumlah 1,318,011 tontonan dan berada di tangga ketiga trending.

Manakala Tolonglah oleh Cik B menghampiri 1.2 juta tontonan dan sedang mendahului carta trending di platform penstriman berkenaan.

Jika sebelum ini Naim Daniel pernah berkongsikan Purnama trending di YouTube, namun ketika ini giliran Cik B pula menduduki tangga teratas di platform berkenaan.

Dari sudut jumlah tontonan juga, Tolonglah turut berjaya mengatasi lagu terbaru daripada Siti Nurhaliza, Kuasa Cintamu yang sehingga kini (4 Disember) merekodkan sekitar 600,000 tontonan sejak mula dimuat naik awal bulan ini di YouTube.

Walaupun ini adalah percubaan pertama Cik B mengeluarkan lagu sendiri, namun ianya berjaya untuk trending dan menjadi pilihan penonton di YouTube bersama-sama lagu-lagu penyanyi hebat dan berpengalaman.

Tambah menarik, lagu pertama Cik B ini juga menurut kapsyen yang dibekalkan di muzik video berkenaan juga menyatakan lagu berkenaan sebagai ‘hasil ciptaan dan lirik sepenuhnya oleh Cik B & Dato Seri Vida sendiri’.

Buat anda yang masih belum menonton muzik video lagu pertama dari Cik B ini anda boleh menontonnya melalui pautan di bawah.

Baca juga perkongsian kami mengenai ‘outfit’ Cik B sebelum ini yang mengejutkan netizen dengan harganya yang dikatakan mencecah ribuan ringgit melalui pautan di bawah.

‘Cincin Sahaja Harga RM13,500’ – Netizen Tergamam Cik B Belanja ‘OOTD’ Berharga RM118,000

Cik B ‘Nailed It’, Tampil Dengan Gaya Anggun Hiasi Muka Hadapan Majalah Nona

‘Fesyen Orang Lain Lagi Pelik’- Dato Vida Berang Netizen Kutuk Gaya Cik B


Tuan Guru Aziz, Pembela Seni Silat Yang Kian Dilupakan Oleh Masyarakat

Berkemahiran dalam 40 jenis seni mempertahankan diri, Tuan Guru Aziz Md Saad merupakan antara penggiat seni yang masih aktif dalam gerakan seni silat, busana dan gendang Melayu lama.

Walau menongkah arus kemodenan, beliau kekal dalam usaha melestarikan budaya yang kian dilupakan oleh generasi baru. Tuan guru Aziz merupakan salah satu antara guru-guru tua bagi seni silat di Malaysia yang masih aktif berbakti di gelangang.

Gelangang beliau boleh dilawati di KM 13.5, Jalan Berangan Enam, Kampung Umbai, Melaka. Rasa bangga dan terharu apabila ada insan yang masih giat mempertahankan budaya masyarakat Melayu yang semakin ‘pudar’ ditelan arus kemodenan. Untuk konten menarik tentang sejarah Melayu, boleh subscribe saluran YouTube di sini.

Ini pula kisah Jiu-Jitsu, seni bela diri yang popular di Brazil yang menjadi ikutan ramai terutamanya fighter di UFC. Baca tentangnya lagi pada pautan di bawah.

Kenali Seni Bela Diri ‘Jiu-Jitsu’ Dan Siapa Yang Patut Mempelajarinya


Tuduh Jurujual Mahu Untung Lebih, Wanita Ini Samakan Honda Miliknya Dengan ‘Civic Type R’

Bagi memenuhi permintaan para pelanggan, Honda telah mencipta pelbagai jenis kenderaan bagi beberapa segmen pasaran seperti pemilik minatkan kereta bersaiz kompak, pemilik perlukan ruangan luas dan pemilik gemarkan aktivti perlumbaan — oleh sebab itu harganya berbeza-beza mengikut kategori tersendiri.

Baru-baru ini satu komen yang dikongsikan oleh seorang wanita telah mengundang rasa geli hati warganet apabila dia mendakwa penjual kereta cuba ‘mengambil untung lebih’ dengan menaikkan harga kereta jualannya itu.

Dalam video awal yang dikongsikan menerusi TikTok @recondkelate, jurujual kereta itu ada menyatakan bagi yang berminat untuk mendapatkan Honda Civic Type R, pelanggan perlu mempunyai minimun gaji RM7,000, bayaran deposit (RM27,000) dan komitmen bulanan sekitar lebih RM2,800.

Replying to @reena.indah lawak dihari raya.

Bagaimanapun, ada seorang wanita berkongsikan komen mempersoalkan jurujual itu mark up harga terlalu tinggi kerana mahu mengambil untung lebih.

Kata wanita itu lagi, dia turut menggunakan kereta Honda namun tidak memerlukan gaji minimun serta komitmen bulanan setinggi seperti yang dinyatakan oleh jurujual terbabit.

Komen itu membuat warganet berasa geli hati kerana percaya wanita itu tidak mengetahui adanya Honda Civic versi hatchback berlogo ‘R’ yang mempunyai prestasi tinggi boleh digunakan berlumba di litar.

Setakat artikel ini ditulis, perkongsian video itu telah mendapat hampir 630,000 kali tontonan serta 1,500 komen daripada netizen lain. Manakala komen wanita itu pula telah dipadam oleh dirinya sendiri, dipercayai telah sedar kesilapannya menyamakan model Civic digunakan ke pejabat dengan ‘Civic Type R’ boleh digunakan untuk berlumba di litar.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Pada akhir bulan Julai lalu sebuah Honda Civic Type R milik warga Singapura yang hilang di Genting Highlands telah dijumpai semula dengan bantuan pengawal keselamatan sebuah kawasan perumahan. Baca lebih lanjut melalui pautan di bawah.

Honda Civic Type R Warga Singapura Hilang Ditemui Semula, Empat Ditahan Untuk Bantu Siasatan

Hilang Garang Tetapi Tampil Matang, Honda Kongsi Gambar Rasmi Civic Type R 2023

Dilihat Lebih Efektif, ‘Gambar Bergegar’ Kini Jadi Trend Untuk Jual Kereta


Tuduh ‘Rider’ Curi Air Starbucks, Grab Malaysia Tampil Beri Penjelasan

Ia pastinya sesuatu yang tidak menggembirakan apabila makanan atau minuman yang dipesan menerusi aplikasi penghantaran makanan tidak cukup.

Seorang pengguna di Twitter merasa sangat kecewa mengapa air yang dipesannya di Starbucks tidak cukup. Malah, beliau menuduh rider yang menghantar air kepadanya mencuri salah satu minuman miliknya.

Maaf ye tetapi berdasarkan gambar tu, bekas minuman untuk air di bawah memang hanya 2 minuman sahaja. Plus, setiap order, packaging telah di seal. Memandangkan dah report melalui help centre, jangan risau, team in charge akan bantu anda. Terima kasih.

— Grab Malaysia (@GrabMY) February 13, 2021

Akaun rasmi Grab Malaysia terus memberi respon di perkongsian tersebut dan menjawab setiap bungkusan yang ditempah akan terus di seal. Tugas rider cuma datang ambil pesanan dan terus hantar ke pelanggan. Isu rider ambil minuman untuk diri mereka sendiri tidak mungkin berlaku kerana mereka tidak dibenarkan buka sebarang bungkusan pelanggan.

Order di dalam seal bag, dan diberikan terus kepada rider oleh pihak StarBucks. Rider tidak dibenarkan di dalam premis untuk pengetahuan anda dan perlu tunggu diluar sementara pihak starbucks sediakan.

Pengguna ini mendakwa beliau sepatutnya menerima 3 cawan minuman dan yang tiba hanya dua cawan. Dalam gambar yang dikongsi, bilangan cup holder yang ada dalam beg berkenaan adalah untuk dua bekas. Jadi, ralat sebenarnya berpunca daripada pihak Starbucks AEON Shah Alam yang mungkin terlepas pandang membaca pesanan dengan betul.

Netizen tidak bersetuju dengan tindakan lelaki ini yang menularkan dakwaan tidak berasas kepada rider. Sebenarnya setiap pesanan yang ditempah di Grab, anda boleh buat report sekiranya pesanan anda tidak mencukupi. Pihak Grab biasanya akan refund bayaran yang anda telah buat selepas report diterima.

Maksud grab kesilapan berlaku dekat starbucks, bukan rider dia curi air. Just report item tak cukup nanti dapat refund. Tak perlu tuduh rider curi

— aimannnnn (@aimanabdhalim) February 14, 2021

Majoriti berpihak kepada rider  yang bekerja tanpa henti untuk menghantar makanan dan minuman yang dipesan oleh pelanggan. Ditambah lagi gaji rider yang sebenarnya tinggi, tiada sebab untuk mereka mencuri makanan atau minuman pelanggan.

Semoga perkara seperti ini menjadi pengajaran buat kita. Sekiranya ada pesanan yang tidak cukup, buat report dan anda akan terima kembali duit anda.

Ini pula artikel berkaitan rider yang tular sebelum ini. Baca lagi pada pautan di bawah.

Netizen Puji Tindakan Berani Abang Rider ‘Bantu’ Tangkap Individu Dicari Polis Johor

Rider Dan Orang Ramai Kumpul Duit Hadiahkan Basikal Buat ‘foodpanda Walker’ Di Kulim

Reaksi Tenang ‘Rider’ Ini Jawab Rungutan Dalam Bahasa Inggeris Buat Pelanggan Tidak Jadi Marah


Tuduhan Falasi Netizen Malaysia Dan Ini Kesannya Kepada Masyarakat

Sepanjang aku mengendalikan page ilmiah, terlibat dalam perdebatan secara tidak langsung atau langsung sehingga mewakili universiti aku, juga dalam perbincangan ilmiah dengan para sahabatku, aku dah jumpa pelbagai jenis falasi.

Falasi ini ialah benda paling bahaya di dunia. Seorang debater juga harus mengenal pasti jenis-jenis falasi dan bagaimana manusia seringkali terbabas dalam berfikir ikut disiplin ilmu yang betul.

Antara jenis falasi yang bermain dalam minda rakyat Malaysia ialah suka menjadikan pemangsa sebagai mangsa. Mungkin falasi yang aku sebutkan ini sangat dekat dengan victim playing fallacy, tetapi pemikiran seperti ini wujud di kalangan orang yang menghakimi sebuah masalah.

Bukan pada sudut pemangsa yang berbuat jenayah. Kau boleh lihat falasi ini bermain di alam maya, di laman-laman utama acapkali berita jenayah berlaku.

Sebagai contoh, tukang bagi pinjaman dipersalahkan daripada peminjam yang tegar tidak membayar hutang tersebut. Alasannya, siapa suruh bagi dia pinjam duit?

Orang yang bagi pinjam duit tu harus dipersalahkan kerana mempercayai orang yang nak pinjam duit. Bankrap bank-bank dan PTPTPN waktu nak tuntut hutang diaorang.

Aku dapati falasi seperti ini sangat bahaya sekali. Pertama, ianya akan mengurangkan fungsi mahkamah itu sendiri. Keadilan tidak akan tertegak sekiranya falasi seperti ini menjadi makanan ruji kita.

Contoh yang lain, katakanlah A ialah mangsa rogol. Ketika dia dirogol, kebetulan dia memakai pakaian yang agak seksi. Kalau ikutkan falasi yang saya sebutkan, dan kalau mahkamah di Malaysia berfungsi atas falasi ini, maka sudah tentu kebanyakan orang yang dirogol orang akan menjadi mangsa dan perogol akan dilepaskan.

1. Peragut itu tidak salah sebab yang bawak beg tangan mahal ialah kau. Tentu dia tahu yang kau simpan banyak duit dan barang berharga dalam beg tangan tu.

2. Pencuri tu tak salah sebab kau tak pasang CCTV dan pagar berkokot dawai kat rumah kau.

3. Pembunuh tu tak salah sebab kau yang ejek nama mak dia.

Secara jujur, kalau falasi seperti ini menjadi akidah rakyat Malaysia, ketahuilah bahawa ianya akan membawa kepada kehancuran tamadun dan erti kezaliman.


Tudung Bawal Exclusive Berharga RM33,000 Jadi Milik Usahawan Kelantan

Bawal Exclusive terkenal dalam kalangan pengguna di Malaysia dengan kualiti dan keaslian hiasan yang digunakan. Tahun lepas tudung edisi terhad keluaran Bawal Exclusive berjaya dijual dengan harga RM21,600 kepada usahawan wanita dari Kelantan.

Tahun ini tudung edisi terhad keluaran Bawal Exclusive yang betatahkan kristal Swarovski tulen kembali dengan rekaan yang lebih moden. Tudung yang diperbuat dengan kain Voile dari Jepun bertatahkan kristal Swarovski dari Austria ini berjaya dijual dengan harga RM33,000 sehelai dan telah rasmi jadi milik pembeli yang sama dikenali sebagai Nurul Asmat.

Pemilikan tudung eksklusif itu menjadikan beliau sebagai satu-satunya rakyat Malaysia yang memiliki kedua-dua tudung termahal keluaran Bawal Exclusive.

Menurut pemilik syarikat ini, Haliza Maysuri, harga sehelai tudung mampu melambung sehingga puluhan ribu bergantung kepada susun atur kristal Swarovski dan material tudung yang digunakan. Malah menurut beliau, pelanggan sanggup membayar lebih untuk mendapatkan rekaan tudung yang disiapkan mengikut kehendak mereka.

Adakah anda sanggup membayar lebih untuk sehelai tudung yang memenuhi syariat menutup aurat dengan sempurna?


Kenapa Kena Pakai Tudung, Ku Temui Jawapannya Di Depan Kaabah

Saat suami mengajak menunaikan umrah pada tahun 2000. Saya hanya diam membatu.

Sejujurnya saya takut. Hidup kala itu penuh dengan daki dunia. Ramai yang kata di sana Allah bayar tunai.

Tetapi apabila arwah mak menyampaikan hasrat rindu menatap Kaabah, ia umpama satu butang melonjak untuk ke sana. Hendak menunaikan hasrat mak.

Maka bersiaplah kami, mak, abah dan anak-anak. Urusan cuti sekolah anak dipermudahkan. Saat hantar borang cuti pada bos Mat Salleh itu, dia tanya kenapa hendak cuti panjang, jawapan pendek saya “hendak pergi bercuti”.

Hati berkata, orang Kristian ini, kalau kita sebut umrah pun bukan dia faham.

Mendengar jawapan “anak emas”nya hendak bercuti, diarahkan HR memberi saya sejumlah wang besar untuk dibelanjakan semasa “cuti” nanti.

Pesannya hanya satu, pulang segera, pejabat di New Zealand mahu saya ke sana.

Bos besar di sana sudah “jatuh cinta” dengan prestasi saya menaikkan jualan cawangan Malaysia berlipat ganda.

Hanya rakan Melayu sahaja yang tahu saya bercuti menunaikan umrah.

Suria, satu-satunya “sekutu” saya bertanya, “Will you cover your hair when you come back?”

Semasa di-pitching untuk jawatan itu, saya ditemuduga sendiri oleh Mac, bos dari Kanada yang memang dikenali sebagai “arrogant and cynical”.

Jujur ketika diminta hadiri temuduga, saya tidak sempat hendak menyediakan resume. Sijil akademik pun dalam kotak atas almari.

Pukul 10 pagi dihubungi agen, minta segera datang dalam satu jam. “Mr Mac” sedang menunggu.

Dalam satu jam, saya hanya sempat capai fail “PR”. Segala hasil kerja penerbitan, media, press, launching, buletin, speech, protokol istana, menteri, semua ada dalam fail itu.

Sewaktu sesi temuduga, saya beritahu Mac, saya tidak sempat sediakan resume kerana dipanggil saat akhir dalam masa yang terhad.

Malah sijil-sijil akademik pun tiada. Andai Mac mengambil saya bekerja, nanti kelak saya carilah dalam kotak untuk saya kemukakan.

Apa yang ada hanyalah hasil kerja saya. Itulah pengalaman. Sambil memberikan beliau fail yang sempat saya capai tadi.

Mac ketawa dan berkata, sepanjang hidupnya, itulah pertama kali calon datang dengan portfolio. Terus sahaja menawarkan jawatan tersebut kepada saya.

Dia cuma tanya satu soalan, “Lihat di luar,” sambil menyuakan mukanya memandang luar pejabatnya.

“Semua pekerja Melayu di luar sana memakai tudung. Hanya setiausaha, Cik Suria tidak. Adakah kamu akan mengenakannya bila bekerja di sini?”

Di luar pejabat Mac, menerusi cermin, saya lihat ramai pekerja luar, lelaki dan wanita sedang sibuk bekerja. Rata-rata pekerja wanita memang berbaju kurung dan bertudung.

Saya jawab, “Saya tidak tahu pada masa hadapan mungkin saya akan berubah dan berpakaian seperti mereka. Adakah satu halangan di sini, pekerja wanita tidak boleh menutup aurat?” tanya saya semula.

Mac terdiam. Dia tahu itu soalan perangkap. Dia di Malaysia pun atas permit kerja.

Dalam fail tertulis nama-nama bekas majikan. Dia tahu, ini bukan kali pertama saya akan bermajikankan bangsa asing sepertinya.

Sejenak selepas itu menjawab dalam nada terpaksa. “Tidak,” kemudian menyambung penuh teruja, “Boleh awak mula kerja esok?”

“Suria, jangan risau. Saya solat, saya baik, tidak mengumpat, tidak makan benda haram. Saya tidak akan pakai tudung selagi saya tidak tahu kenapa saya kena pakai tudung!” Jawab saya sombong.

Allahu. Jika dikenang semula jawapan angkuh itu, saya malu. Amat malu. Malu padaNya.

Bila Allah beri jawapanNya, “Kenapa kena pakai tudung”.

Jawapan bersulam penuh kasih sayang di hadapan Kaabah.

Selesai Ziarah Wida’. Hari terakhir di Madinah. Kami menunggu bas untuk dibawa ke Makkah.

Pelajaran sangat mahal di sini. Sebelum ini segalanya saya ambil ringan. Solat, hadas, baca Quran, selawat dan pelbagai lagi.

3 hari di sini, kasih sayang Rasulullah SAW terasa meresap di jiwa. Terlalu banyak yang saya dapat. Tidak setimpal dengan apa yang saya bawa.

Saya umat yang tidak dapat berjumpa Baginda pun terasa kasih sayangnya. Apatah lagi mereka yang bertuah dapat hidup di zamannya. Patutlah Bilal tidak sanggup tinggal di kota yang banyak menyimpan kenangan ini.

Untunglah mereka yang disebut-sebut dalam Surah Al-Waqiah. Thulatunminnal awalin.

Soalan mula bermain di kepala. Layakkah saya untuk berada di golongan akhir? Waqolilumminnal a’ khirin. Jawapannya kena kerja keraslah.

Buat apa yang Baginda suka. Tinggalkan perkara yang kita tahu Baginda pasti benci. Yang mengundang murkaNya juga.

Saat pertama kali kaki melangkah masuk ke pagar, terasa seperti Rasulullah sendiri yang menyambut saya.

Ya, saya umatnya yang datang dengan penuh daki dunia. Yang tidak ambil kisah dengan sunnah-sunnahnya.

Hidup berkiblatkan dunia. Tidak layak disambut dengan kasih sayang melimpah ruah seperti itu.

Allahu. Jika tidak berjumpa jasadpun roh saya sudah terpaku, bagaimana saatnya bila di Padang Mahsyar nanti.

Mampukah kaki ini melangkah berlari ke Telaga Kauthar bila diseru, “Umatku, umatku.” Atau kaki melekat malu kerana hidup tidak pernah ada hubungan dengan sunnah dan selawat pada kekasih Allah ini.

Suasana Masjid Nabawi ketika itu tidak sama seperti sekarang ini. Raudhah amat dekat. Tiada peraturan beratur seperti sekarang.

Wanita dibenarkan masuk antara Zohor dan Asar. Perebutan hanyalah di saf satu dan dua. Selepas itu kita boleh duduk senang lenang. Baca Yassin pun tiada yang memijak, menghimpit atau menghalau.

Saat hati sayu meninggalkan Raudhah. Arwah Mak berpesan, “Ini baru Madinah, tunggu tengok Kaabah.”

“Mak nak duduk di sini saja tunggu Isya’,” kata mak. Selalunya sementara menunggu Isya’, kami akan melakukan tawaf sunat.

Tetapi kali ini dataran Kaabah penuh. Malam Jumaat memang ramai jemaah datang beriktikad di Masjidil Haram.

Walaupun begitu, Kaabah masih boleh dilihat penuh dari sudut tempat kami. Arwah mak mengeluarkan buku Yassin yang dibawanya. Saya tidak tahu apa yang perlu dilakukan.

Lalu duduk bersimpuh di hadapan rak berwarna emas. Ada satu deret mushaf menarik perhatian kerana disusun pelbagai warna.

Diteliti dan diperhatikan mushaf bertulis jilid Urdu, Perancis, Mandarin, Inggeris dan pelbagai lagi. Fahamilah saya, ini mushaf terjemahan. Lalu mencapai kitab Al Quran berwarna hijau di hadapan saya.

Sebaik mengeluarkan kitab dari tempatnya, mata terpana melihat Baitul Kaabah. Melambai-lambai di celah-celah ruang kosong tempat asalnya kitab yang diambil tadi.

Tangan menyelak mencari Surah Yassin. Entah kenapa ia terhenti di satu surah.

Saya membaca merangkak-rangkak. Tajwid dan makhraj memang tidak sempurna. Orang jahil tiada ilmu begitulah. Terima sahaja kekurangan diri.

Sehingga tiba satu ayat, saya terhenti. Hendak sambung ayat seterusnya, mulut terkunci.

Eh, kenapa ni. Mungkin tidak sempurna bacaan ayat sebelum itu. Saya perlu baca semula.

Cubaan kedua, terasa satu badan gugup. Kenapakah> Tidak pernah saya alami perkara ini.

Saya cuba baca lagi. Ayat yang sama buat kali ketiga.

Tiba-tiba hati teresak. Kerongkong terhenti menahan sebak. Kolam mata terasa bergenang.

Allah, apakah ini. Apakah ayat ini? Surah apakah yang saya baca ini? Tidak pernah hati saya takut sebegini.

Lalu akal berkata, carilah makna. Mata terus menatap mushaf berwarna-warni tadi. Dalam sesaat terlihat mushaf merah bertulis Borneo. Rujukan bahasa Melayu Allah letak hadapan mata.

Saya ambil. Bagai orang buta huruf, meyelak mukasurat yang sama. 426. Surah Al Ahzab.

Wah, nama surah pun menakutkan saya. Mencari ayat 59, yang bermula dengan “Ya ayuhanabiyu” itu. Terjumpa. Baca. Saya terpaku.

Allah. Mengangkat muka menatap Kaabah semula. Masih di situ. Melambai-lambai.

Tapi kali ini saya pandang penuh malu. Menakup mulut dengan tangan. Malu. Sangat malu.

Hamba ini datang dengan pertanyaan sombong, tapi Dikau jawab dengan lambaian kaabahMu.

Dalam istana mahligai Masjidil Haram ini. Kaki diperintahkan berdiri di rak mushaf ini. Badan diperintah melabuh disini. Jari diperintah menyelak mukasurat ini.

Semua anggota badan ini menurut perintahNya. Memberi jawapan yang bermain di kepala. Hanya akan menutup aurat bila tahu kenapa.

Bukan hadis. Bukan sunnah. Tapi firmanNya.

Nak jawab apa nanti di sana? Tiada hidayah? Yang diberi ini apa? Nak zalimi diri sendiri?

Allah. Besarnya hidayah ini. Diberi pada malam Jumaat, di dalam Masjidil Haram, disaksikan Kaabah yang tersergam.

[Al-‘Aĥzāb:59] Wahai Nabi, suruhlah isteri-isterimu dan anak-anak perempuanmu serta perempuan-perempuan yang beriman, supaya melabuhkan pakaiannya bagi menutup seluruh tubuhnya (semasa mereka keluar); cara yang demikian lebih sesuai untuk mereka dikenal (sebagai perempuan yang baik-baik) maka dengan itu mereka tidak diganggu. Dan (ingatlah) Allah adalah Maha Pengampun, lagi Maha Mengasihani.

Dan hijrah pertama pun bermula dalam kelangsungan hidup sementara ini.


‘Tudung’ Nike Dilancarkan Secara Rasmi

Mendengar masalah yang dihadapi atlet Ibtihaj Muhammad juara lawan pedang yang sering dipotong mata kerana kerap kali tidak dapat mendengar arahan pengadil dengan jelas dan bagaimana dia struggle untuk memakai tudung ketika bertanding, Nike telah menghasilkan tudung Pro Hijab untuk atlet atlet berhijab.

Ibtihaj Muhammad bukan satu satunya atlet yang menghadapi masalah tudung. Pereka pereka Nike telah berjumpa dengan atlet atlet terkenal yang menghadapi cabaran memakai tudung ketika bertanding dan dari perjumpaan mereka, lahirnya prototaip Pro Hijab.

Pereka memberikan prototaip awal kepada beberapa orang atlet, termasuk atlet angkat berat Amna Al Haddad, figure skater Zahra Lari, kedua duanya dari United Arab Emirates, untuk menguji tudung tersebut dalam sukan masing masing. Atlet atlet di Timur Tengah, termasuk pelari Manal Rostom, jurulatih Nike Run Club Dubai, dan Zeina Nassar, peninju Jerman mencuba tudung tersebut setiap hari. Nike mengumpul data maklum balas prestasi atlet dan komen mereka terhadap penampilan pemakaian itu.

Rekaan awal seperti keupayaan untuk adjustable fit ditolak kerana menyebabkan Pro Hijab menjadi berat. Matlamat utama pakaian ini untuk menjadikannya ringan, sejuk dan bebas rintangan semaksima mungkin. Pereka akhirnya memilih untuk mereka Pro Hijab dalam saiz XS/S dan M/L untuk disesuaikan dengan sebanyak bentuk kepala yang boleh.

Nike Pro Hijab mula dijual bermula awal 2018 laman web Nike dan juga butik butik Nike di seluruh dunia. Dalam berita sukan yang lain, undian kumpulan Piala Dunia 2018 di Rusia sudah pun selesai.


Tugas Pelik Anggota Bomba Yang Ramai Tidak Tahu. Salute!

Bila sebut bomba ramai yang ingat tugas utama mereka iaitu padamkan kebakaran, selamatkan mangsa kemalangan, bantu mangsa yang terperangkap dalam banjir dan selamatkan kucing yang jatuh longkang.

Tetapi gambar berikut pasti mengubah persepsi anda.

Gagal tanggalkan cincin dijari pun abang bomba boleh tolong okey!

Dan ini, gambar abang-abang bomba yang bangga dapat selesaikan tugas.


11 Kesilapan Ini Selalu Dilakukan Usahawan Yang Baru Mula Berniaga

Setiap hari saya bertemu ramai usahawan yang baru memulakan bisnes. Apabila mereka bercerita “masalah” yang dihadapi, saya perhatikan isu yang mereka hadapi sama. Begitu juga “kesilapan” mereka juga serupa.

1. Usahawan memulakan sendiri, tanpa partner

Seperti yang saya selalu sebutkan, “cinta tak semestinya bersatu.” Ber-partner bukan bererti kesemuanya harus berada dalam satu syarikat. Sebaliknya, cari kawan untuk saling mendokong ekosistem bisnes yang sama.

2. Usahawan memulakan bisnes tanpa modal kewangan yang cukup

Sesetengahnya tidak mempunyai sebarang perancangan bagaimana untuk mencari modal yang diperlukan.

3. Usahawan gagal menyimpan rekod kewangan yang baik

Apabila berurusan dengan agensi pembiayaan atau pelabur individu, mereka gagal mengemukakan dokumen sokongan yang diperlukan.

4. Usahawan tidak menguasai angka-angka bisnes

Malah, angka-angka asas untuk cakap-cakap bisnes pun tidak ada. Apabila ditanya berapa jualan tahunan atau bulanan, berapa pertumbuhan jualan, berapa profit margin, berapa kos operasi, dan seumpamanya, mereka tidak dapat jawab.

5. Usahawan “malu” untuk menyatakan wish list atau apa yang mereka perlukan secara berterus-terang.

Seringkali, berpusing-pusing. Nak jadi usahawan, beranikan diri untuk kemukakan cadangan dan menerima jawapan “tidak.”

6. Usahawan buat bisnes disebabkan mengikut trend atau cakap orang lain

Orang buat food truck, dia pun nak buat food truck. Orang buat bisnes dobi, dia pun nak buat bisnes dobi. Akhirnya, dia sendiri tak faham bisnes yang dia buat.

7. Usahawan tidak menguasai ‘big picture’

Ini menjadikan dia hilang dalam rimba bisnes. Setiap usahawan mesti memahami industri yang disertai dan di manakah dia berada dalam ekosistem tersebut.

Dia nak buat semua benda. Walaupun dalam bisnes kita boleh pelbagaikan aktiviti, mulakan dengan satu projek dulu. Apabila berkembang dan matang, barulah kita berpindah ke projek lain. Kalau kita ada pasukan yang besar, boleh kita gerakkkan banyak projek sekaligus.

Apabila diuji sikit saja, sudah nak give up. Baru kena “cuit” dalam bisnes, sudah mula buat resume untuk minta kerja.

10. Usahawan mempunyai reputasi yang tidak elok

Apabila reputasi kewangan buruk, susah nak dapatkan pembiayaan dari banyak atau agensi pembiayaan kerajaan. Apabila usahawan mempunyai reputasi menipu, orang tidak mahu bekerjasama dengan dia. Susah nak cari partner.

11. Usahawan sering mempertahankan diri atau bersikap defensif apabila ditunjukkan kelemahan diri atau syarikat

Ada juga yang lebih teruk, mula menghentam pihak lain untuk mempertahankan diri. Perbuatan sebegini bukan saja menyerlahkan kelemahan dia, tetapi lebih teruk menunjukkan sikap degil. Orang tidak berminat untuk berkolaborasi dengan orang degil.


Anak Ini Bukan Sekadar Prihatin, Malah Hatinya Lebih Kebal Dari Perisai Besi

Ketika melewati berita-berita di dinding muka buku kami terbaca artikel ini. Anak comel yang kaya semangat ini menarik perhatian kami.

Ini apa yang dikongsikan oleh penulis asal.

Hari ini Aqsa Syarif menerima kunjungan adik Aisyah yang ditemani ibunya, Puan Adliza dan adiknya yang ingin menyampaikan sumbangan yang telah beliau kutip sejak Hari Raya Aidilfitri.

Alhamdulillah berkat usaha ikhlas adik Aisyah, beliau berjaya mengumpul RM 1,738 untuk disumbangkan kepada rakyat Palestin!

Menurut ibunya, adik Aisyah telah membuat sendiri tabung untuk tujuan ini.

“Aisyah cakap dia nak bantu rakyat Palestin khususnya kanak-kanak, wanita & orang tua yang terdesak selepas serangan Israel semasa Ramadhan tempoh hari,” ujar ibunya lagi.

Dalam kunjungan ini, adik Aisyah juga cuba mendapatkan maklumat keadaan terkini di Gaza serta bagaimana sumbangan rakyat Malaysia diuruskan oleh Aqsa Syarif Berhad.

Aqsa Syarif sangat terharu dan mengagumi semangat dan kematangan adik Aisyah. Tahniah kepada kedua ibu bapa adik Aisyah kerana berjaya menanam rasa prihatin yang tinggi dalam diri anak gadis mereka. InsyaAllah perjuangan ini bakal di sambung oleh adik Aisyah dan generasi beliau di masa hadapan.

Teruskan menyumbang kepada rakyat Palestin melalui Aqsa Syarif. [IY]

Berita ini kami petik daripada page Aqsa Sharif. Masih ramai insan di luar sana yang berhati mulia dan bersemangat waja seperti si comel Aishah dalam memperjuangkan isu sejagat ini.


Tugasan Di Pedalaman Australia Beri Saya Peluang Belajar Perkara Hebat Daripada 2 Pemuda Ini

Waktu itu saya sedang bercuti di Malaysia. Namun tiba-tiba saya menerima panggilan dari Australia – ia suatu tawaran kerja di pedalaman Australia, di suatu tempat bernama Mareeba.

Ia merupakan sebuah kawasan pertanian. Kebanyakan penduduk di sini terdiri daripada petani dan orang asli. Sebagi seorang doktor yang telah bertugas selama 6 tahun di Australia, tawaran seumpama ini merupakan suatu peluang keemasan buat saya.

Saya tahu saya akan banyak belajar  dan menimba pengalaman yang bakal menjadikan saya doktor dan manusia yang lebih baik.

Saya datang ke Mareeba sebagai orang asing. Yang mengejutkan saya, pekan di pedalaman Australia ini punya satu masjid besar. Di sini saya bertemu Younas dan Dimian, 2 pemuda yang sentiasa di masjid 5 waktu sehari.

Suatu hari, selepas isyak, Younas menunjukkan ibu jarinya yang bengkak. “Brother, I have this ingrown toenail, I think it got infected.”

Saya pernah bertanya pada Younas, kenapa dia perlu bersusah payah ‘backpacking’ di Australia, bekerja sebagai penyembelih ayam halal di kilang Baiada sedangkan kehidupannya di German jauh lebih selesa menguruskan hartanah keluarganya dengan pulangan puluh ribu Euro sebulan?

Katanya dia mahu mencari makna dalam hidup dan mahu berdiri atas kaki sendiri.

Saya fikir Younas benar-benar telah menemui makna yang dia cari. Hampir setiap asar Younas di masjid membaca muqaddam mengulangi ‘alif’ sampai ‘ya’ berkali-kali kemudian merangkak-rangkak mengeja patah-patah ayat dari Quran.

“Its okay brother, Allah rewards twice those who try hard to read Quran” kata saya suatu hari selepas melihat kesungguhan Younas.

Younas dari keturunan Arab Mesir di sebelah ayah dan bangsawan Jerman di sebelah ibu. Kata Younas, “Unfortunately, I didn’t get chance to learn Arabic from my dad. I can only speak German and English.”

Saya membelek-belek ibu jari kanan Younas. Ibu jari itu sudah bernanah dan membengkak disebabkan cekam. Kepam daripada terpaksa memakai kasut kerja getah menyebabkan ibu jari itu makin teruk.

“I can do a small operation to help with this ingrown toenail if you can get a few equipment for me.”

Suatu malam selepas Isyak, di dewan belakang masjid, saya mengeringkan nanah dari ibu kaki Younas dan melakukan ‘phenol ablation’ membetulkan kuku cekam yang sering menyebabkan Younas terincut-incut.

“Alhamdulillah, now I can jump and run again,” kata Younas suatu hari.

“Please…” kata Younas mendesak. “Don’t worry, everytime you come to the mosque, I will get rewards for fixing your foot.”Balasku.

Hari ini hari terakhir saya di Mareeba. Dimian menjemput saya dan Younas makan malam di rumahnya. Tidak saya sangka, Dimian yang tawaduk itu rupanya punya ladang ratusan ekar di sini.

Saya meninggalkan Mareeba sebagai sahabat yang akan merindui sahabat-sahabatnya yang mengajar banyak tentang kehidupan. Damian dan Younas menjadikan kehidupan saya di tempat asing bermakna.

Dari Jabir yang meriwayatkan dari Rasulullah,

Orang beriman itu bersikap ramah dan tidak ada kebaikan bagi seorang yang tidak bersikap ramah. Dan sebaik-baik manusia adalah orang yang paling bermanfaat bagi manusia lain (Riwayat Thabrani dan Daruquthni).

Dan seringkali ia ‘karma’ – What goes around comes around. Kebaikan sentiasa menjemput kebaikan.

Saya meninggalkan Mareeba dengan kesedaran yang saya akan merindui Younas dan Dimian. Selamat tinggal sahabat, semoga Allah menemukan lagi kita di masa depan.

Baca lagi: Rugi Dalam Perniagaan, Pemuda Ini Tekad Mengembara Ke USA Dan Cari Peluang Baru


Tugu ‘Alien’ Muncul Secara Misteri Di Tengah Gurun

Objek aneh dalam bentuk monumen logam muncul secara misteri di tengah Gurun Utah yang tidak berpenghuni. Objek misteri itu dijumpai oleh kru dari jabatan sumber hidupan liar Amerika Syarikat.

Mereka menjumpai tugu terbabit ketika sedang melakukan rondaan menggunakan helikopter di sekitar padang pasir. Pada mulanya, pasukan ini ditugaskan untuk membantu pegawai jabatan sumber hidupan liar mengira jumlah bighorn domba (Ovis canadensis) di sekitar Gurun Utah.

Tidak lama selepas itu, salah seorang daripada kru dilaporkan melihat objek yang memantulkan cahaya di tengah-tengah batu merah. Juruterbang, Bret Hutchings kemudian memutuskan untuk berpusing dan mendarat di salah satu teluk untuk melihat sendiri objek misteri itu.

“Salah seorang ahli dalam biologi adalah orang pertama yang melihatnya dan kebetulan kami terbang tepat di atasnya,” kata Hutchings kepada KSL-TV. “Dia seperti, ‘Whoa, whoa, whoa, patah balik, patah balik!’ Dan saya seperti, ‘Apa.’ Dan dia berkata, ‘Ada sesuatu di sana, kita harus melihatnya!’,” tambahnya.

A post shared by UtahDPSAeroBureau (@utahdpsaerobureau)

Ketika didekati, objek itu kelihatan seperti diletakkan di tanah. Ini menunjukkan bahawa objek itu tidak dijatuhkan secara rawak, melainkan ia ditanam dengan sengaja.

Bagaimanapun, sebahagian orang pada awalnya menolak untuk mendekati tugu terbabit kerana khuatir akan membahayakan nyawa. Sementara itu, Hutchings, menganggap objek itu milik NASA.

Tidak lama selepas itu, dia beranggapan bahawa monumen ini dibina oleh seorang artis atau peminat filem 2001: Space Odyssey. Ini disebabkan struktur monumen itu seperti sebuah mesin yang terdapat dalam kisah Arthur C. Clarke.

“Saya menganggap bahawa ia adalah seorang artis atau sesuatu. Anda tahu, seseorang yang merupakan peminat besar (2001: A Space Odyssey),” katanya seperti dikutip oleh Daily Mail.

Sekiranya anda merujuk salah satu adegan dalam filem 2001: A Space Odyssey yang dikeluarkan pada tahun 1968, memang ada monumen seperti ini yang muncul di dalam filem terbabit.

Monumen ini dianggarkan mempunyai ketinggian 3.6 meter. Jabatan Keselamatan Awam Utah telah memberi amaran bahawa, jika benar monumen logam ini diletakkan dengan sengaja, ia dianggap sebagai tidak sah kerana membina bangunan atau karya seni tanpa kebenaran.

Sehingga kini, lokasi penemuan monumen misteri itu masih dirahsiakan, dan masih belum terbongkar siapa atau apa yang meletakkan monumen itu di sana.

Terdahulu, ketukan misteri dilaporkan menghantui penduduk Sabak Bernam. Klik pautan di bawah untuk membaca.

Ketukan ‘Misteri’ Dilaporkan Hantui Penduduk Di Sabak Bernam

Detak Jantung Bumi, Bunyi Misteri Yang Datang Setiap 26 Saat

Misteri ‘Kubur Berdarah’, Ini Jawapan Daripada Hasil Siasatan Polis


Tugu Peringatan Perang Berusia 4,300 Tahun Ini Dibuat Dari Mayat Manusia

Ahli arkeologi berjaya merungkai rahsia tugu peringatan perang berusia 4,300 tahun di laman Tell Bahat. Difahamkan tugu tersebut bukan sahaja dibina menggunakan bahan semula jadi, tetapi didalamnya juga terisi dengan 30 mayat tentera Syria yang meninggal dunia semasa berperang.

Memetik laporan Live Sciene, Anne Porter, seorang profesor Peradaban Timur Tengah Kuno di University of Toronto, mengatakan bahawa mayat tersebut ditanam di sana adalah sebagai tanda orang pada zaman dahulu menunjukkan hormat kepada mereka yang telah mati di dalam pertempuran dahulu. Tambahnya lagi, tugu tersebut besar dan boleh dilihat dari jarak jauh.

Tugu peringatan ini seperti piramid tangga Djoser di Mesir. Tetapi yang membezakannya ialah monumen itu terbuat dari tanah dan gipsum, bukan batu, kata para ahli dalam sebuah kajian yang diterbitkan pada 28 Mei di jurnal Antiquity. Mereka yang tinggal di kawasan ini menyebut gundukan itu sebagai “monumen putih” kerana ia terbuat dari gipsum dan menyebabkan tugu itu berkilau di bawah sinar matahari.

Para penyelidik melihat bahawa mayat itu dikuburkan dengan teliti. “Tulang itu mungkin berasal dari medan perang lama, atau dari kubur. Bagaimanapun, tulang dipilih dengan hati-hati, disusun dan akhirnya dimonumulasikan, lama setelah mati,” tulis para arkeologi.

Kawasan ini digali antara tahun 1988 dan 1999 oleh pasukan yang diketuai oleh Porter dan Thomas McClelland, yang merupakan ahli arkeologi pada masa itu dengan Projek Penyelamatan Euphrates. Mereka melakukan penggalian sebelum lokasi tersebut dibanjiri dengan pembinaan Empangan Tishreen.

Pernahkah anda melihat menara yang dibina dengan tengkorak manusia? Untuk bacaan lanjut, klik pautan di bawah.

Penemuan Paling Mengejutkan, Misteri Menara Yang Dibina Dengan Tengkorak Manusia

Ilmuwan Rasa Seram Sejuk Selepas Jumpa Tongkat Ular Milik Bomoh Berusia 4,400 Tahun Lalu

Kitab Codex Gigas, Naskhah Kuno Penuh Misteri Yang Ditulis Oleh Iblis Pada Abad Ke-13


‘Tuhan Bayar Cash Tak Sampai 10 Minit’- Lelaki Ini Kongsi Pengajaran Berguna Dalam Berbaik Sangka

Nota: Perkongsian di bawah adalah merupakan kisah peribadi yang diceritakan Muhamed Taufik Naaim di Twitter tentang bagaimana sikap bersalah sangka terhadap seorang insan lain hampir menjadi kembali kepada dirinya.

Thread (untaian) tersebut yang menceritakan kisahnya di kedai mencuci pakaian dan ketika mengambil anaknya dari rumah pengasuh itu mendapat lebih 2,000 perkongsian (retweet) di Twitter. Baca kisah beliau di bawah.

Tadi masa dekat dobi, ada seorang brader ini tanya “abang pakai line apa?”.

Aku macam, dia nak promosi sim kad telefon pulak ke dia ni.

Tapi jawab jugak, “pakai digi, awatnya?” kasar sikit sebab mula rasa rimas. Tengah muatkan baju masuk ke dalam mesin pengering.

“Saya dari pagi tadi duduk dekat dobi ini bang, kereta rosak”.

“Boleh pinjam telefon nak call sat? Saya guna Celcom line takdak hari ni”.

La awat tak habaq (sambil memberikan reaksi dengan pantas). “Nah la ambik telefon call, saya guna Digi line penuh”.

Dalam otak terfikir, “kalau dia rembat telefon aku..”

“Eh tak kot. Dia ini macam genuine (betul) ja”

Tak apa, aku pun kena berhati-hati juga, kita berjaga-jaga dekat pintu masuk dobi ini. Kalau-kalau dia lari, sempat aku tackle (jatuhkan) dia.

“Terima kasih bang, moga murah rezeki abang. Bagi pinjam telefon yada yada”

Telefon aku memang selamat. Tapi rasa bersalah gila bila fikir yang bukan-bukan kepada orang yang betul-betul memerlukan.

Aku doakan brader tu dipermudahkan urusan. Panjang umur, murah rezeki cepat kawen dan lain-lain.

Lepas selesai di dobi, aku terus pergi ambik anak.

Prapp, tarik handbrake depan rumah asuhan anak aku yg nombor dua. Umur dua tahun.

Aku tengok pintu tak buka. Nampak pengasuh duduk mengintai dari dalam.

Lama jugak mengintai, lepas tu depa macam bincang sesuatu. Pintu masih tak buka lagi.

Ha lega dengar anak panggil. Pengasuh yang tadinya muka kelat dah mula senyum.

“Oo Abi dia ka, ingatkan sapa tadi. Maaf na“.

Pengasuh ingatkan siapa la muka bengis nak mai bawak lari anak mengasuh depa.

Aku sentap sat. Teringat persepsi aku kat brader tadi.

Aku yang tadi bukan main skeptikal dengan orang yang sangat memerlukan. Sekali aku pulak jadi macam penculik budak.

Memang ini kali pertama aku ambil anak. Selama ini datang dengan isteri. Dia yang turun ambilkan.

Wahai Tuhan, terima kasih atas pelajaran ini. Bekalkan hatiku dengan keikhlasan.

Bila kena macam ini rasa sayu ja. Rasa macam Tuhan pandang tepat pada aku.

Memang la Tuhan sentiasa melihat. Tapi kali ini lain macam beb.

Insyaallah aku akan ingat sampai mati. Moga bermanfaat.

Baca juga kisah jurugambar ini bercerita mengenai rezeki selepas membantu dua beradik dengan mengambil gambar pra konvokesyen mereka yang pernah kami kongsikan sebelum ini melalui pautan di bawah.

‘Hulur RM500 Ambil RM50’- Jurugambar Kongsi Kisah Sayu Dua Beradik Teruja Tangkap Gambar Pra Konvokesyen

Dilayan Bagai ‘Bos’ Oleh Pemandu BMW Sewa, Wanita Ini Belajar Erti Bekerja Dengan Ikhlas

Lelaki Ini Jelaskan Mengapa Orang Ramai Perlu ‘Support’ Isi Minyak Di PETRONAS


‘Tuhan Ciptakan Adam Dan Hawa, Bukan Adam Dan Haikal’- Penyokong LGBT Sentap Dengan Kenyataan Naim Daniel

Sejak beberapa hari yang lalu, tular video seorang lelaki yang mahu golongan lesbian, gay, biseksual dan transgender (LGBT) diterima di Malaysia.

Luahan lelaki itu mendapat perhatian ramai termasuk penyanyi Naim Daniel. Balasan Naim Daniel yang bersahaja itu ternyata menerima respon pelbagai daripada komuniti pengguna di Twitter.

Bukan Adam dan Haikal. https://t.co/01mwW8GLSL

— Naim Daniel (@naimdanielx) December 8, 2022

“Tuhan ciptakan Adam dan Hawa sebagai pasangan. Bukan Adam dan Haikal,” tulisnya ringkas. Kenyataan itu disokong oleh peminatnya tetapi ‘menggores hati’ golongan dan penyokong LGBT di Twitter.

But Adam and Eve never existed.. a fictitious tale that is proven to be just that, a fictitious tale. So that means your argument is invalid. https://t.co/6bODNF5LCq

— Lotus Flower. (@LotusEyedFlower) December 8, 2022

geng geng lgbt ja cancel dia. kami tak cancel dia. lol

Bagi yang menentang, mereka terus melabel Naim sebagai seorang homophobic dan berkata seseorang yang berstatus selebriti tidak sepatutnya mengeluarkan kenyataan seperti itu.

Bagi yang menyokong, mereka berkata Naim juga berhak bersuara dan memberi pendapatnya tentang perkara ini. Ciapan berkenaan juga sebenarnya hanya ‘mencuit’ sedikit sahaja isu itu dan tidak pun Naim menulis buruk tentang LGBT.


Tuhan Memberi Dan Manusia Berstrategi Dalam Mencari Rezeki

Pemandu teksi yang berbangsa India rancak bercerita mengenai gagalnya kecanggihan kerana satu suis.

“Semahal mana teknologi kita hasilkan, apabila suisnya dimatikan, satu dunia keresahan,” katanya bersama-sama bahasa tubuh yang mengesahkan.

Gara-gara kehilangan kapal terbang di langit, orang di bumi sedar tempangnya mereka tanpa suis.

Pemandu ini dalam perjalanan pulang ke Puchong, singgah mengisi gas di stesyen minyak Batu Caves.

Oleh kerana bas yang membawa kami dari Terengganu memberhentikan dan menurunkan kami di sini, maka teksi beliau menjadi tumpangan kami.

Tidak lama kemudian beliau bercerita mengenai sesuatu yang dibanggakan, kerjanya sebagai pemandu teksi.

Ia tercetus apabila beliau bercerita apakah kesan apabila teksinya dipaksa berehat di bengkel untuk beberapa hari sekiranya rosak atau musibah akibat orang lain.

Katanya, “Ada waktu saya sengaja mengusik ‘suis’ emosi mekanik. Saya datang awal pagi dan berkata mekanik itu kurang baik!”

“Yalah, semua orang minta diberikan rezeki termasuk kamu. Sekarang kereta saya rosak kerana mahu makbulkan doa kamu. Kereta rosak itukan rezeki kamu.”

Terkebil-kebil mekanik dan dimarah pagi-pagi dianggap kurang ‘ong’. Cepat-cepat si pemandu teksi diajak minum pagi.

Membawa teksi ini seperti bermain dam. Jika mahu ke peringkat ‘haji’, mesti tahu melangkah jauh lagi.

“Saya suka membawa pelancong. Jika sehari saya dapat membawa beberapa orang pelancong dalam ‘trip’ berbeza, mereka akan menaiki teksi saya lagi dan lagi,” rahsia kerja didedahkan.

“Ya! Pelancong apabila menaiki teksi akan memilih teksi yang mengikut meter. Itulah saya. Biasanya mereka akan hulurkan not merah. Kejujuran kita adalah ‘suis’ kemahuan mereka.”

Teksi membelok, petua terhenti seketika.

“Kemudian dalam perjalanan saya berbual dan bertanya bilakah beliau akan pulang ke negaranya. Pelancong itu akan memberitahu tarikhnya. Saya berikan nombor dan tawarkan penghantaran istimewa dari hotel ke lapangan terbang. Dia pun suka.”

Dia senyum sahaja. Membayangkan pelancong lain yang akan menjadi pelanggan berkali-kalinya.

Bercerita mengenai rezeki, “Tuhan memberi dan manusia berstrategi.”


‘Tuhan Tak Jadikan Kanabis Sia-Sia’ – Yasin Rayu Keluarkan Ganja Daripada Senarai Narkotik

Kes pendakwaan terhadap penyanyi terkenal, Yasin Sulaiman dikekalkan mengikut Seksyen 6B (1) (a) Akta Dadah Berbahaya (ADB) 1952. Timbalan Pendakwa Raya, Mohd Asnawi Abu Hanipah berkata, pertuduhan terhadap Yasin di Mahkamah Sesyen Petaling Jaya kerana menanam 17 pokok ganja itu kekal berdasarkan laporan kimia diterimanya petang semalam.

Bagi peguam Yasin, Ariff Azami Hussein berkata pihaknya tiada bantahan terhadap permohonan berkenaan dan berterima kasih kepada pihak pendakwaan kerana menyediakan laporan kimia dalam masa singkat.

A post shared by Official Hlive (@officialhlive)

Selain itu, keadaan semasa Yasin sempat menjadi bualan orang. Dilihat tersenyum, menerusi video dikongsikan Instagram Hlive, Yasin sempat menitipkan pesan menggesa kerajaan Malaysia mengeluarkan kanabis daripada senarai narkotik.

“Kanabis bukan narkotik, satu dunia dah tahu. 40 negara antara yang maju telah membenarkan kanabis perubatan. Tuhan tak jadikan pohon kanabis sia-sia, pohon kanabis adalah untuk rawatan. Maka, keluarkanlah kanabis daripada senarai narkotik. Terima kasih semua,” katanya.

Perkongsian video itu kemudiannya tular di beberapa platform media sosial yang lain. Kebanyakan netizen sebak dan bersimpati dengan nasib yang menimpa Yasin.

Yasin Sulaiman petik nama Syed Saddiq setibanya di kompleks mahkamah PJ. Rujuk pautan di bawah untuk membaca.

Yasin Sulaiman ‘Petik’ Nama Syed Saddiq Setibanya Di Kompleks Mahkamah PJ


Tujuh Individu Tewas Cabar Larangan Merokok Di Tempat Makan Awam

Keputusan semakan berkaitan tujuh individu yang mencabar Kementerian Kesihatan berhubung larangan merokok telah pun diputuskan mahkamah hari ini.

Menurut sebuah posting yang dimuat naik oleh Harian Metro di laman Twitter, menyatakan bahawa mahkamah Tinggi memutuskan bahawa dakwaan perokok berhubung hak mereka terhakis kerana keputusan Kementerian Kesihatan mewartakan semua tempat makan sebagai kawasan larangan merokok adalah tidak berasas.

Hakim Datuk Seri Mariana Yahya membuat keputusan itu selepas meneliti semua dokumen dan hujah kedua-dua pihak dan beliau berpuas hati bahawa tindakan Kementerian Kesihatan itu tidak melanggar Perkara 5 dan 8 Perlembagaan Persekutuan.

#kualalumpur Mahkamah Tinggi memutuskan bahawa dakwaan perokok berhubung hak mereka terhakis kerana keputusan Kementerian Kesihatan mewartakan semua tempat makan sebagai kawasan larangan merokok adalah tidak berasas.

— Harian Metro (@hmetromy) October 29, 2019

Sehubungan dengan perkara ini, Menteri Kesihatan, Datuk Seri Dr Dzulkefly Ahmad juga turut menzahirkan rasa bersyukur dan mengucapkan terima kasih kepada semua pihak yang terlibat dalam mempertahankan polisi larangan merokok di tempat makan awam.

Tahniah & Jutaan TK kpd Warga KKM yg gigih & konsisten pertahankan polisi Larangan Merokok di tempat makan awam.

Jutaan TK & SYABAS kpd Semua NGOs yg turut komited menyokong dan mempertahankan polisi larangan ini.

— Dzulkefly Ahmad (@DrDzul) October 29, 2019

Awal Januari lalu, tujuh individu mendapat kebenaran di Mahkamah Tinggi untuk memulakan prosiding semakan kehakiman bagi mencabar keputusan Kementerian Kesihatan yang mewartakan semua tempat makan sebagai kawasan larangan merokok bermula awal Januari lalu.

Dengan ini, larangan merokok di tempat makan terus kekal seperti biasa. Walau bagaimanapun, perokok masih boleh menghisap rokok 3 meter atau 10 kaki dari perkarangan premis berkenaan.

Jika anda mendapati ada individu yang merokok di dalam kawasan larangan merokok, anda boleh melaporkan kesalahan tersebut melalui aplikasi WhatsApp sahaja. Klik pautan di bawah untuk mengetahu cara-caranya.

Anda Boleh Melaporkan Kesalahan Merokok Di Restoran Dengan Hanya Menggunakan WhatsApp

Kawasan Luar Restoran Diwartakan Sebagai Tempat Larangan Merokok


Tujuh Mengaku Bersalah Buat Khianat Merusuh Dan Terbalikkan Kereta Myvi

Tujuh lelaki termasuk empat penghantar makanan p-hailing mengaku bersalah di Mahkamah Majistret di sini, hari ini atas tuduhan melakukan khianat dengan merosak dan menterbalikkan sebuah Perodua Myvi, Khamis lalu.

Tertuduh, Muhammad Adam Abd Rahim, 18; Mohamad Hairul Hasraf Seeni Abdul Cader, 22; Morrisson Malvin Anak Mada, 19; Shaikh Al Amin Idrus, 21; Nur Khairul Amal Abdul Harsir, 19; Daniel Haziq Syikhanna, 21; dan Romie Rahimi, 41; membuat pengakuan itu selepas pertuduhan dibacakan di hadapan Majistret Hidayatul Syuhada Shamsudin.

Berdasarkan kertas pertuduhan, semua lelaki itu didakwa bersama-sama melakukan khianat dengan merosakkan semua cermin dan pintu kereta serta menterbalikkan sebuah Perodua Myvi berwarna biru milik Tan Jing Hui, 21.

Perbuatan itu dilakukan dengan cara menumbuk, menendang, menghentak menggunakan topi keledar, membaling batu dan menterbalikkan kereta terbabit secara beramai-ramai sehingga menyebabkan kerugian kira-kira RM15,000.

Mereka didakwa melakukan perbuatan itu di persimpangan stesen minyak Petronas Kota Masai 2, Jalan Nenas, Taman Kota Masai, kira-kira 9.40 malam, Khamis lalu.

Bagi perbuatan itu, mereka didakwa mengikut Seksyen 427 Kanun Keseksaan yang membawa hukuman penjara maksimum lima tahun atau denda atau kedua-duanya sekali, jika sabit kesalahan.

Timbalan Pendakwa Raya, Nur Aqiilah Ahmad Rofaie, memaklumkan mahkamah bahawa kesalahan di bawah seksyen itu tidak boleh dijamin, namun mencadangkan jumlah jaminan RM10,000 bagi setiap tertuduh, sekiranya mahkamah ingin menggunakan budi bicara membenarkan jaminan.

Replying to @firzami90 King diterbalikkan. Insiden di Kota Masai malam tadi. #ohbulan #fyp #viral #trendingnewsmalaysia #king #myvi #kotamasai

Semua tertuduh yang tidak diwakili peguam itu memohon supaya jumlah jaminan dicadangkan pendakwaan itu dikurangkan dengan alasan masing-masing hanya berpendapatan antara RM1,200 hingga RM1,500 sebulan.

Selain empat tertuduh yang bekerja sebagai penghantar makanan p-hailing, dua lagi tertuduh bekerja sebagai pekerja membaiki mesin basuh dan televisyen serta menjual topi, manakala seorang lagi sedang melanjutkan pelajaran.

Mahkamah kemudian membenarkan setiap tertuduh diikat jamin RM7,000 dengan seorang penjamin serta syarat tambahan, tidak boleh mengganggu saksi dan mangsa selain perlu melapor diri sebulan sekali di balai polis berhampiran sehingga kes selesai.

Kes ditetapkan untuk sebutan semula bagi fakta dan hukuman pada 18 Disember depan, lapor Berita Harian.


Tukang Cuci Mahu Buktikan Kerjanya Bagus, Sanggup Minum Air Dari Mangkuk Tandas

Seorang tukang cuci telah dirakam minum air dari mangkuk tandas di China. Tujuan dia melakukan perkara tersebut adalah bagi membuktikan bahawa dia telah menjalankan tugasnya dengan baik.

Di dalam klip itu, wanita itu kelihatan berdiri di hadapan beberapa orang atasan di tempat kerjanya. Dia turut menjelaskan kepada mereka mengenai tugasnya sebelum dia masuk ke salah sebuah tandas dan minum dari cawan yang diisi dengan air dari mangkuk tandas.

Menurut MailOnline, firma itu telah menganugerahkan kepadanya ‘pekerja teladan’ dan memuji dedikasinya. Tidak pasti, adakah tindakan minum dari mangkuk tandas adalah harga yang perlu di bayar untuk mendapatkan anugerah terbabit.

Rakaman tersebut dilaporkan berasal dari sebuah syarikat baja di Provinsi Shandong China. Dia dilaporkan melakukan perkara tersebut dengan rela hati dan bukannya disuruh oleh orang atasan.

Sumber Red Star News mengatakan bahawa ini bukanlah kali pertama wanita itu melakukan perkara tersebut. Selama hampir dua tahun dia melakukan tindakan terbabit bagi mendorong dirinya untuk mencuba sesuatu yang di luar kebiasan akal.

Untuk rekod, beberapa tahun yang lalu, sebuah syarikat fotografi di Guang’an, Provinsi Sichuan, China memaksa pekerja mereka untuk minum air tandas sekiranya mereka gagal mencapai KPI.

Untuk bacaan lanjut, klik pautan di bawah.

Norovirus Pula Serang China, Sejumlah Remaja Tumbang

China Mahu WHO Pertimbang Guna Vaksin COVID-19 Keluaran Mereka Di Seluruh Dunia

Rakyat China Belanja RM61.2 Juta, Borong Durian Musang King Dari Malaysia


Anak Ini Maut Didera Ibu Kandung, Bapa Tiri Selepas Baru 3 Bulan Diambil Dari Keluarga Angkat

Seorang kanak-kanak meninggal dunia dipercayai didera oleh ibu dan bapa tirinya di Taman Krubong Jaya, Melaka.

Mayatnya ditemui di dalam tong air dirumahnya dengan kesan cedera dan lebam di anggota badan selepas seorang lelaki melaporkan bahawa anaknya lemas kepada Bilik Gerakan (DCC) JSJ Ibu Pejabat Polis Daerah (IPD) Melaka Tengah.

Menerusi siasatan di tempat kejadian, polis mendapati bahawa ada kesan lebam serta kecederaan di anggota badan kanak-kanak tersebut.

“Pemeriksaan lanjut mendapati mangsa dicederakan. Susulan itu, ibu dan bapa tiri kanak-kanak berkenaan yang masing-masing berusia 32 dan 38 tahun ditahan.

“Mayat mangsa dibawa ke Jabatan Forensik Hospital Melaka untuk bedah siasat dan kertas siasatan dibuka mengikut Seksyen 302 Kanun Keseksaan,” kata Ketua Jabatan Siasatan Jenayah (JSJ) negeri Asisten Komisioner Mohd Sukri Kaman kepada Harian Metro.

Anak yang meninggal dunia tersebut, Zubaidi Amir Qusyairi Abd Malek, 7 tahun sebelum ini pernah mendapat perhatian media tempatan pada Oktober tahun lalu apabila video perpisahannya dengan keluarga angkat tersebar luas.

Difahamkan bahawa dia sebelum ini dijaga oleh keluarga angkat setelah ibu kandungnya sedang menyambung pengajian dan belum mampu untuk menyara anaknya.

Apabila ibu angkatnya, Norlida Hassan mengetahui bahawa kejadian ini, dia merasa sedih apabila kematian anak angkatnya disebabkan kekejaman manusia.

Bercakap kepada Harian Metro, beliau menyatakan bahawa Amir sudah dijaga daripada kecil dan tiada langsung rasa beban dari dia mahupun keluarga, malah mereka bersyukur diberi peluang menjaga anak seperti Amir.

Dia turut menambah bahawa pemergian Amir jelas memberi kesan kepada keluarganya, “tidak kasihan ke individu itu kepadanya,” katanya.

Terdahulu, seorang pengawal keselamatan Nepal dipercayai didera. Klik pautan di bawah untuk membaca.

Pengawal Keselamatan Nepal Didera Warga Tempatan, Kedutaan Nepal Buat Laporan Polis

Keprihatinan Lelaki Ini Bantu Selamatkan Remaja OKU Daripada Terus Didera Ibu Kandung

‘Nak, Maafkan Mama Ya?’ – Kisah Anak 10 Tahun Yang Diseksa Oleh Ayah Dan Dibuang Oleh Ibu


Rupa Orang Gelandangan Berubah Mendadak Selepas Dapat Sentuhan Lelaki Ini

Union Rescue Mission bekerjasama dengan tukang gunting bernama Tim Doma bagi melakukan khidmat masyarakat dengan memotong rambut orang gelandangan di atas sebuah bumbung bangunan di Los Angeles, USA. Hasilnya sangat mengubah persepsi kita. Kita tidak lagi memandang mereka seperti orang gelandangan. Lihat ini:


Umur 86 Tahun Bukan Penghalang Tukang Jahit Tampil Bergaya Setiap Hari

Siapa kata bila usia semakin meningkat tak perlu nak bergaya? Penampilan ni sepanjang hidup kena jaga, baru nampak kemas. Orang kata penampilan melambangkan siapa kita, betul kan?

Ha, itulah yang dibuktikan seorang tukang jahit profesional, Ali, yang kini berusia 86 tahun. Usia senja bukanlah penghalang untuk beliau tampil bergaya setiap hari, Ya! Setiap hari. Memang cool habis.

Bekerja sebagai tukang jahit di Jerman, Ali sebenarnya berasal dari Turki. Semasa di Turki, Ali merupakan seorang doktor sebelum nekad berhijrah ke Jerman sekitar 10 tahun yang lalu. Yang menariknya, penampilan bergaya Ali setiap hari menarik perhatian seorang jurugambar bernama Zoe Spawton.

Zoe Spawton kemudiannya mengambil foto fesyen yang diragakan Ali setiap hari. Bukan setakat itu sahaja, namun sebuah blog berjudul ‘What Ali Wore‘ diwujudkan memaparkan fesyen pakain yang diragakan Ali sepanjang 3 tahun bermula tahun 2012. Siapa sangka hanya dengan aura penampilan yang kemas juga mampu menarik perhatian orang lain.

Silap hari bulan, anda pun boleh tergugat dengan penampilan Pak Cik Ali.


Tukang Sapu Ini Terjumpa Wang RM100,500. Apa Yang Beliau Buat Selepas Itu Amat Menginsafkan

Jawad Mansur, seorang tukang sapu taman permainan kanak-kanak di Gaza adalah orang kaya yang luar biasa. Sambil menjalani kehidupan serba kekurangan di Gaza dengan bekalan elektrik hanya 3-6 jam sehari, sukar mendapatkan air, negaranya yang hancur lebur dan dikepung tentera Zionis lebih lapan tahun, kekayaannya akhlaknya membuat kita terkesima.

Ini cerita yang dilaporkan oleh TV Al-Quds.

Dalam perjalanan Jawad melaksanakan rutin hariannya sebagai petugas pembersihan di Gaza, beliau telah terjumpa sebuah beg. Apabila beg itu dibuka, di dalamnya ada berkepuk-kepuk wang yang diikat. Jika dikira-kira, semuanya berjumlah USD 30 ribu !

Bayangkan kita yang dilanda musibah dan terdesak, terjumpa sejumlah wang yang banyak. Apa agaknya pendirian kita ?

Jawad tanpa berlengah terus ke balai polis, membuat laporan laporan penemuan beg itu dan terus membuat kerjanya seperti biasa.

Pada sebelah malamnya, Jawad dikehendaki hadir ke balai polis bagi membantu siasatan. Kenapa? Ada seorang lelaki bernama Abu Muhammad mendakwa dia ialah pemilik beg itu.

Jawad pun bertanya, “Apa yang ada dalam beg kamu yang hilang itu?”

(Pada waktu ini, pihak polis belum memaklumkan kandungan beg itu kepada Abu Muhammad.)

Tanya Jawad lagi, “Berapa jumlah wang yang ada?”

Abu Muhammad menjelaskan, “Semuanya ada USD30,000.”

Jawad menyambung, “Bagaimana wang itu disusun?”

Kata Abu Muhammad,”Saya buat 3 ikatan. Setiap satu USD10,000 dengan not USD100 dan USD50.”

Jawad pun menghela nafas lega dan berkata, “Beg ini sememangnya milik anda.”

Kisah ini mendapat perhatian TV Al Quds dan dengan mata yang berkaca Abu Muhammad berkata pada wartawan, “Saya bermati-matian mahu memberikan Jawad sedikit hadiah tapi dia menolaknya”.

Kemudian, Jawad diminta memberi jawaban mengapa  dia menolak hadiah yang ingin diberi.

Yalah, USD30,000 di Gaza adalah nilai yang sangat besar di sana. Pasti ada sebab yang kukuh dia menolaknya.

Jawapan yang diberikan oleh bapa kepada empat anak ini sememangnya membuktikan betapa beliau seorang tukang sapu benar-benar kaya.

“Ya, beliau (Abu Muhammad) hendak memberi saya hadiah. Saya tanya hadiah apa yang beliau mahu berikan? Katanya 10 peratus dari jumlah yang tadi iaitu kira – kira USD3,000 (lebih kurang RM10,500). Saya kata, wang ini saya jumpa sebagai amanah dari Allah. Hanya Allah yang berhak memberi saya hadiah.”

Ya, kami bersetuju hadiah dari Allah tentunya hadiah yang paling istimewa sekali.


‘Tukar Kad Bank’, Kenapa Bank Wajibkan Anda Lakukannya

In case kalau ada yang masih tak ketahuan punca bila tengok orang dok hingaq pasal nak kena tukar kad bank, meh sini nak kongsi dengan hangpa apa bendanya.

Macam ni. Kita sekarang dah tak nak pakai bayaran yang signature-based. Sebagai ganti, kita akan guna PIN (6 digit).

Sebab tu bank suruh tukar kad-kad yang kita ada. Tak kisahlah kad debit ke, kad kredit ke, kad caj ke, semua kena tukar. Kalau perasan, sekarang ni merata-rata ada kempen “PIN & PAY” ni.

Sebab utama adalah untuk tingkatkan keselamatan. Diorang nak kita pakai cip baru kat kad.

Lebih canggih dan selamat daripada cip yang ada sekarang. Dan bukan bank-bank Malaysia saja yang buat penukaran ni. Di luar negara dah diguna pakai agak lama juga.

Sebab, kalau kita perasan, kebanyakan juruwang tak sahkan pun tanda tangan kita masa kita bayar pakai kad. Buat muka confident sikit, tenyeh-tenyeh, bila dapat kat dia balik terus dia senyum cakap terima kasih.

Kalau isi minyak, langsung tak ada pengesahan. Swipe, terus boleh pam.

Bahaya,kan? Jadi, untuk elakkan orang lain senang-senang guna kad kita, BNM wajibkan mulai Januari 2017, kena pakai sistem PIN.

Maknanya lepas ni, tak payah tanda tangan. Kita masukkan kad sendiri, kita tekan PIN sendiri. Malah juruwang pun tak boleh tengok apa yang kita tekan.

Sebenarnya dari awal tahun lagi bank-bank dah mula promosi sikit-sikit. Dah mula create awareness. Dan dua tiga bulan kebelakangan ni memang boleh kata semua bank dah mula agresif dalam berkempen.

Tapi biasalah kita ni. Memang suka last-last minit macam ni baru nak kelam-kabut, kan? Hehe.

Justeru, siapa yang masih belum tukar lagi, silalah tukar secepat yang mungkin. Hari ni dah 16/12/2016 dah. Tinggal lagi setengah bulan je sebelum PIN & PAY ni start.

Sebenarnya kad tu masih boleh digunakan lagi. Dan duit kita dalam bank tu tak hilang pun. Tapi leceh kat kita balik nanti.

Sebab mulai 1/7/2017, memang nak jalan full swing dah sistem ni. Masa tu memang langsung tak boleh pakai dah kad lama.

Maknanya, macam mana pun kita masih kena tukar juga kad. Sebab tu Bank Negara tak bagi bank-bank caj apa-apa bayaran untuk pelanggan yang tukar kad sekarang. Secara tak langsung, untuk galakkan kita tukar siap-siap, tak payah tunggu last minute.

Oh lagi satu, lepas ni dah tak ada kad ATM. Kad ATM akan automatik tukar jadi kad debit. Maknanya boleh pakai kad yang sama untuk bayaran yang ada terminal sebab kad debit ni terus link ke akaun simpanan kita.

Untuk kad kredit, hari tu bank pos je kad aku. Dah dapat, hubungi bank untuk aktifkan. Untuk kad debit pula, kebanyakan kena pergi cawangan tukar sendiri.

Ya, aku tau. Malas gila nak pergi bank. Tapi nak bagitau, kebanyakan bank (kalau bukan semua), lanjutkan masa bekerja mereka untuk mudahkan penggantian kad ni. Periksa balik sampai pukul berapa bank korang buka. Yang buka masa weekend pun ada.

Dan ada juga bank yang buat initiatif untuk letak kiosk untuk penggantian kad. Maknanya tak payah pergi branch pun boleh. Buat sendiri je. Sila Google bank mana yang offer kiosk macam ni.

Ok, ada satu lagi isu yang aku nampak berlegar di media sosial.

Rasanya kad baru ni semua dilengkapi dengan ciri yang canggih – kita hanya perlu touch/wave saja untuk buat bayaran.

Secara praktikalnya, kita tak payah bagi orang lain pegang kad kita langsung. Hanya touch, atau pun wave di terminal tu. Dan siap bayaran kita.

Ada yang argue, kalau macam tu, bukannya selamat, lagi bahayalah kalau orang datang ‘tap’ kad kita tanpa kita sedar?

Ok. Memang ada risiko untuk fraud yang macam tu. Memang boleh berlaku. I won’t deny that.

Tapi realitinya, tak semua orang cekap nak menipu macam Joon Jae. Ya, kita perlu berhati-hati, tapi jangan terlampau panik bila tengok video yang ‘nampak macam senang gila’ nak buat wireless pickpocket tu.

Pertama, alat atau whatever benda yang nak tap kad kita tu, kena betul-betul dekat dengan kad kita. By industry standard, it will take about 5 cm. Tapi praktis normal, selalunya kena dalam jarak kurang dari 2 cm.

Maknanya memang dia kena dekat gila-gila dengan kita, baru boleh tap. Kita pun, kalau dah tengok orang dok menyendeng-nyendeng lain macam kat kita tu, alert lah sama. Takkan nak tegak macam tu je? Kalau bukan sebab kad, boleh jadi jugak kes gangguan seksual. Kan?

Walaupun dia tu gigih jugak nak menyempit dekat kita dan ‘berjaya’ tap card kita, tak banyak info yang dia dapat melalui cara tu.

Nombor kad, expiry date dan nama kita – benda yang memang tertera atas kad.

Dan kalau dengan info yang sangat terhad ni pun dia tetap nak klon kad kita, dia ada satu lagi masalah – cip. Yang mana berbalik semula kepada faktor utama kenapa kita kena tukar kad (untuk naik taraf cip sekarang).

Jadi setakat 2-3 info yang dia dapat tadi, sebenarnya taklah berguna mana sangat untuk fraudsters (setelah bersusah payah usung alat yang quite bulky tu sana-sini, dengan risiko kantoi masa nak menyempit dekat kita lagi).

Kalau perasan, belakang kad tu ada tiga lagi digit (kita panggil kod CVV) yang dia takkan boleh dapat melalui cara tap. CVV ni dicetak. Dia tak emboss macam nombor kad di depan tu. Kaki shopping online mesti familiar bila nak buat belian, selain nombor kad, kita kena isi juga nombor CVV ni untuk pengesahan.

Jadi, walaupun dia berjaya tap kad kita, dia tak ada PIN (sebab kita hafal), kad fizikal pun tak ada, CVV pun tak tau, alamat bil tak ada, banyak lagi info yang tak lengkap. Sebab info-info ni tak akan dapat kalau setakat tap sahaja.

Satu lagi, contactless payment ni ada had. Kalau aku tak salah, had maksima pada RM250.

Kalau lebih RM250, sah-sah bayaran perlukan PIN. Bahasa mudahnya, contactless payment ni adalah untuk kita bayar barang-barang runcit saja, bukan untuk beli barang yang bernilai tinggi.

Tapi, katalah mamat tu gigih jugak nak tap kad kita, ada satu lagi point penting yang kita kena tau. Mungkin point yang paling penting.

Bila kita sedar ada fraud, jangan panik, terus bagitau bank.

Bank aku pulangkan balik amaun tu pada kita.

Sebenarnya, risiko fraud ni lebih kepada pihak bank berbanding pihak kita.

Bandingkan kalau duit kita yang kena curi tu dalam bentuk ‘cash’, ada siapa-siapa tak yang sudi nak pulangkan balik pada kita?

Tapi dengan penggunaan cashless payment ni, kita akan dapat pemulangan balik kalau berlaku kecurian. Bank yang akan tanggung.

Walau bagaimanapun, secara statistik, Visa mendakwa tahap penipuan kad telah menurun sejak contactless card diperkenalkan. Semua ciri-ciri keselamatan built-in menjadikan teknologi contactless tidak menarik kepada penipu. Peratus penipuan dalam kad sentuh ni adalah sangat-sangat minimal.

Jadi, jangan risau lebih-lebih. Sebelum kita terfikir benda-benda ni, orang yang dalam bidang ni dah fikir siap-siap macam mana cara nak atasi. Relax. Sangka baik dengan orang.

Bukan semua benda di dunia ni ada niat jahat pada kita. Don’t you feel tired to play victim all the time?

Satgi adalah yang komen kata aku ni optimistik sangatlah, suka sugar-coat lah, yang tu terpulanglah. Aku pun tak tau nak jawab macamana.

Kalau tak pakai Chip & PIN ni pun, boleh juga aku argue selamat ke kad kredit bila hang bagi pada pelayan lepas makan?

Kalau nak ikut, boleh ja dia pi balun swipe ntah apa-apa n tiru signature hang, sementara hang dok lap-lap mulut kat meja tunggu bil. Macam mana pula dengan yang depa kata ada device kat ATM yang telan kad kita tu? Adakah kita terus tak pakai kad ATM?

Jadi, kalau nak cakap pasal risiko, semua benda pun boleh kait. Jadi, berpada-padalah kalau nak ‘kritikal’ pun.


Tukar Ke ‘Cleanser’ Ini Jika Anda Mahu Kulit Yang Lebih Segar Dan Baik Sepanjang Masa

Memiliki kulit licin tanpa cela sememangnya menjadi idaman semua, rahsianya ialah rutin penjagaan muka harian dengan produk yang bersesuaian. Mungkin ada dalam kalangan pengguna yang masih tercari-cari produk yang sesuai dengan jenis kulit dan ragu-ragu jika tersalah pilih produk akan mendatangkan kemudaratan kepada kulit muka.

mencari pencuci kulit yang ideal sememangnya satu misi yang sukar kerana tidak semua jenis kulit sama. Ada individu yang jenis kulitnya akan memberi reaksi kepada sesuatu chemical yang banyak terkandung dalam produk cucian muka. Silap pakai kulit mungkin mengelupas atau jerawat jadi lebih teruk.

Apa kata anda cuba Cetaphil Gentle Skin Cleanser? Terdapat 99% pengguna bersetuju ia membersih dengan lembut sambil melembapkan kulit. Malah lebih meyakinkan lagi, Cetaphil turut disyorkan sendiri oleh pakar dermatologi. Gentle Skin Cleanser sememangnya sesuai digunakan untuk semua jenis kulit dan semua peringkat usia termasuk bayi.

Cetaphil Gentle Skin Cleanser ini dirumus khas tanpa wangian dan sabun membuatkan ia sesuai digunakan setiap hari untuk membersihkan kulit dengan lembut tanpa meninggalkan kesan kerengsaan pada kulit sekaligus memberikan kelembapan tanpa membuatkan pori tersumbat.

Bukan sahaja boleh digunakan untuk membersihkan kulit wajah, Gentle Skin Cleanser juga sesuai untuk kulit badan. Gentle Skin Cleanser ini boleh didapati dalam 4 variasi saiz; 125ml, 250ml, 500ml dan 1 liter.

Jadi apa yang perlu anda risaukan lagi? Anda boleh ke farmasi atau kedai penjagaan diri berdekatan dengan anda hari ini juga. Untuk keterangan lanjut, anda boleh layari laman web Cetaphil Malaysia.


‘Tukar’ Kupon Tebus Pizza Percuma, Ini Tawaran Hebat Pizza Hut Untuk Anda

Sebut mengenai pizza pasti ramai yang menyukainya. Gabungan tekstur yang lembu, rangup dan topping yang pelbagai membuatkan rangkaian pizza di Malaysia mendapat sambutan.

Dalam pada itu, khusus buat anda pernah membeli pizza daripada rangkaian jenama di Malaysia, pastinya anda mengalami situasi di mana kupon pembelian pizza ‘dihadiahkan’ bersama dalam kuantiti yang banyak. Sering kali, kupon yang diberikan baik secara fizikal mahupun digital jarang digunakan sekaligus berlaku pembaziran.

Dalam usaha untuk menyelesaikan masalah lambakan kupon anda, Pizza Hut sedia membantu anda dalam mennyelesaikan masalah lambakan kupon dalam menawarkan pizza yang lebih gebu, rangup dan juga enak untuk dimakan seisi keluarga. Menarik bukan?

Bukan itu sahaja, Pizza Hut juga sedia menawarkan 200 Hand-Crafted Pizza secara percuma setiap hari! Anda boleh dapatkan pizza percuma daripada Pizza Hut ini dengan ikuti tiga langkah mudah ini.

1. Kongsi gambar kupon daripada jenama pizza yang lain di media sosial.

2. Tag dua rakan anda dengan hashtag #PizzaHutMalaysia dan #NewHandcraftedPizza.

3. 200 individu terawal bakal menerima Hand-Crafted Pizza secara percuma. Serius mudah.

Peraduan unik daripada Pizza Hut ini bakal berlangsung bemula 12 Oktober ini sehingga 31 Oktober 2021 tertakluk kepada terma dan syarat.

Sekiranya anda mempunyai kupon pizza daripada jenama lain yang tidak digunakan, mungkin inilah masanya untuk dapatkan Hand-Crafted Pizza secara percuma daripada Pizza Hut. Apa tunggu lagi? Ayuh sertai peraduan mudah ini dalam mendapatkan pizza terbaru Pizza Hut secara percuma. Ketahui lebih lanjut mengenai promosi terbaru Pizza Hut ini dengan klik di sini.

Tular pada bulan lalu sebuah kafe di Cherating yang berjaya menjadi perhatian netizen sekaligus membuatkan orang ramai tidak sabar untuk berkunjung apabila dibuka kelak.

Dikongsi Lebih 33,000 Kali, Ramai Tidak Sabar Mahu Cuba Cafe Marion Di Cherating

Santai Dan Tenang, Restoran Di Gombak Ini Tawar ‘Vibes’ Seakan Di Kampung


Tukar Lorong Secara Tiba-Tiba, Penunggang Motosikal Konvoi Hampir Cetus Kemalangan

Sejak akhir-akhir ini, setiap minggu pasti pengguna jalan raya akan bertembung dengan kumpulan tidak kira geng motosikal mahupun geng kereta berkonvoi sehingga menyebabkan ‘gangguan’ di jalan raya.

Pada hari Sabtu lalu, seorang pengguna jalan raya kurang bernasib baik apabila bertembung dengan satu konvoi motosikal yang mempunyai salah seorang ahli yang cuai serta tidak mengambil berat tentang keselamatan semasa berada di atas jalan raya.

Dalam dua rakaman video dashcam yang dikongsikan, semasa pemandu memotong konvoi motosikal yang berada di lorong sebelah kiri, entah macam mana ada seorang ahli konvoi tersebut menukar lorong masuk ke dalam lorong sebelah kanan secara tiba-tiba.

Perbuatan salah seorang ahli konvoi motosikal tersebut telah menyebabkan lelaki ini terpaksa membuat brek mengejut bagi mengelakkan perlanggaran berlaku. Nasib baik pemandu Perodua Alza yang berada di belakang keretanya turut berwaspada kerana turut sempat brek mengejut. Jika tidak, ada kemungkinan Perodua Alza tersebut melanggar keretanya dari belakang.

Hantaran asal video dashcam tersebut telah menerima pelbagai reaksi daripada orang ramai, rata-ratanya mengecam tindakkan penunggang motosikal tersebut yang umpama tidak sayangkan nyawa sendiri serta mengundang bahaya kepada pengguna jalan raya lain.

Tambah orang ramai lagi, pengguna jalan raya lain perlu lebih berjaga-jaga semasa bertembung dengan kumpulan-kumpulan konvoi sebegini kerana pasti akan ada segelintir ahli konvoi yang akan membuat onar sehingga menyusahkan orang lain.

Difahamkan kejadian yang dirakam ini berlaku di Lebuh Raya Utama CSR yang juga dikenali sebagai Lebuh Raya Kuala Krai–Kuala Pilah, Jalan Utama Tengah. Semoga setiap ahli konvoi-konvoi yang akan datang sentiasa mengambil kira undang-undang serta keselamatan semasa melakukan aktiviti tersebut bagi mengelakkan perkara yang tidak diingini terjadi.

Sebelum ini ada seorang wanita meluahkan rasa kecewa apabila satu kumpulan Toyota Vios menghalang laluannya. Baca lebih lanjut melalui pautan di bawah.

Wanita Luah Rasa Tidak Puas Hati Dakwa ‘Geng Konvoi Vios’ Halang Lalu Lintas

Hanya Lambai Tangan Untuk Masuk Simpang, Geng Motosikal Ini Buat ‘Abang Lori’ Bengang

Polis Tahan Dua Pemuda Bertindak Sebagai Marshal Semasa Konvoi Motosikal Berkuasa Tinggi


Tukar Tarikh Dan Enggan ‘Refund’, Pelanggan Luah Kekecewaan Terhadap Agensi Pelancongan Ini

Jika anda mahu melancong ke sesuatu destinasi, adakah anda akan memilih perkhidmatan agensi pelancongan ataupun merancang perjalanan anda sendiri? Walau apa pun pilihan anda, pasti akan ada cabaran dan masalah yang perlu dihadapi.

Begitulah apa yang berlaku kepada seorang pengguna Facebook Fuad Aziz apabila dia yang telah membayar deposit kepada pihak agensi pelancongan untuk ke Jepun pada bulan Disember ini kecewa apabila pihak agensi pelancongan terkenal itu mahu menukar tarikh perjalanannya.

Menerusi perkongsian tersebut, Fuad berasa tidak puas hati kerana telah membayar deposit untuk tarikh yang dimahukan tetapi pihak agensi terbabit mahu menukar tarikh ke tahun depan serta perlu membayar lebih daripada pakej yang dipersetujui sebelum ini.

Selepas beberapa kali perbincangan, Fuad mahukan ‘refund’ tetapi tuntutan tersebut seolah tidak dilayan dan haknya dinafikan apabila hanya boleh menukar tarikh. Ini bukanlah salahnya tetapi pihak agensi pelancongan terbabit yang mahu menukar tarikh sesuka hati tanpa memikirkan perasaan pelanggan.

Difahamkan, Fuad tidak dapat menghubungi pihak agensi pelancongan tersebut apabila nombornya disekat dan juga media sosial miliknya turut disekat oleh pihak agensi itu.

Fuad juga telah memuat naik posting berkaitan isu itu di sebuah group di Facebook dan mendapat reaksi pelbagai pihak. Malah, ada juga yang pernah menjadi mangsa kepada agensi pelancongan itu bertindak untuk menghubungi Fuad sekaligus meminta bantuannya.

Tambahnya, jumlah kerugian para mangsa melebihi RM100 ribu temasuk deposit minimum, bayaran penuh dan juga separuh bayaran tetapi belum lagi terbang ke destinasi.

Bercakap kepada The Vocket, dia hanya mahukan dirinya bersama mangsa-mangsa lain mendapat pembelaan dan pihak agensi pelancongan terbabit berdepan dengan mangsa memberikan solusi terbaik, bukannya berdiam diri.

Susulan kepada isu tersebut, pihak agensi pelancongan terbabit tampil memberikan kenyataan rasmi di Instagram mereka dimana hal itu terjadi disebabkan beberapa faktor dan didalam terma yang telah dipersetujui sebelum ini terang mengatakan bahawa tiada ‘refund’ akan diberikan jika mahu membatalkan pakej yang dibeli.

A post shared by Trip Adikberadik (@tripadikberadik)

Menerusi kenyataan tersebut, pihak agensi itu menyerahkan segalanya kepada KPDNKK untuk memastikan mana satu pihak yang betul. Malah, pihaknya akan akur jika benar terbukti pihaknya yang bersalah dan mahu pihak Fuad juga akur dengan segala keputusan kelak.


Tukarkan Baju Gelandangan. Sikap Terpuji Lelaki Ini Wajar Di Kagumi Dan Di Contohi

Rupanya masih wujud sikap belas kasihan di kalangan rakyat Malaysia. Buktinya ada pada lelaki ini.

Siapa sangka lelaki ini bukan saja sanggup mendermakan baju, tapi juga membantu lelaki homeless ini menukar baju dan seluarnya.

Benarlah, memberi tidak perlu banyak. Yang sedikit seperti ini juga sangat besar ertinya bagi yang menerima.

Lelaki ini adalah unsung hero (pahlawan yang tak di dendang) yang wajar di contohi. Beliau memberi bukan kerana nama dan pujian.


Tulang Mata Kiri Fasha Sandha Patah, Netizen Salahkan Azhan Rani Terlalu ‘Menjiwai Watak’

Sebuah insiden yang mengejutkan ramai pihak apabila pelakon Fasha Sandha dilaporkan mengalami kecederaan pada bahagian kirinya ekoran terjatuh ditolak Azhan Rani sewaktu melakonkan sebuah babak dalam drama Anak Tuan.

Dilaporkan pelakon berusia 39 tahun ini telah dikejarkan ke pusat perubatan pakar di Johor Bahru, Johor di mana beliau disahkan mengalami patah tulang mata kiri selain bola matana bengkak dan berdarah.

Difahamkan punca berlaku insiden tersebut bermula apabila beliau bersama Azhan Rani melakonkan sebuah babak melibatkan keganasan di mana beliau terjatuh lalu mata serta kepalanya terhentak di bucu katil yang tajam.

A post shared by Fasha Sandha (@fashasandha)

Menurut perkongsian Instagram Fasha Sandha, insiden tersebut turut dirakamkan dan dimuat naik yang turut menyaksikan Azhan Rani turut memohon maaf atas apa yang berlaku manakala Fasha Sandha pula menangis kesakitan.

Perkongsian yang dibuat telah mendapat pelbagai respon di kalangan netizen serta para selebriti di mana rata-ratanya semoga urusan Fasha Sandha dipermudah. Sementara itu, terdapat juga netizen yang berang dengan tindakan Azhan Rani yang dikatakan terlalu menjiwai watak sehingga menyebabkan kecederaan kepada individu lain.

Fizz Faizruz yang merupakan seorang pelakon turut tampil mengeluarkan kenyataan menerusi insiden yang berlaku memaklumkan lakonan tidak perlu beria menjiwai watak sehingga membahayakan diri serta orang sekeliling.

“Bila masing-masing nak tunjuk hebat, inilah makannya” ulas Fizz Fairuz.

A post shared by Dfizzfairuz 🇲🇾 (@fizzfairuzofficial)

Perkongsian ringkas yang dibuat Fizz Fairuz walau bagaimanapun kurang dipersetujui netizen di mana para netizen beliau seolah mencurahkan minyak ke dalam api yang membara. Tidak kurang juga berpendapat situasi yang berlaku sememangnya di luar jangkaan dan tidak perlu memandai-mandai.

Mengalami kecederaan yang serius, diharapkan Fasha Sandha dapat segera sembuh daripada kecederaan serius sekaligus dapat kembali berkarya apabila pulih serta cukup rehat kelak.


Anak Jackie Chan Jadi Gelandangan, Dilihat Beratur Dapatkan Makanan Percuma

Kehidupan pelakon Hong Kong Jackie Chan telah menjadi perhatian hari ini. Salah satunya adalah mengenai anak hubungan sulitnya bersama pelakon Elaine Ng, bernama Etta Ng.

Jackie Chan diketahui pernah menjalinkan hubungan sulit dengan Elanie Ng, bekas Miss Asia 1990 yang juga seorang model. Pada tahun 1999, Elaine Ng diketahui mengejutkan orang ramai dengan mengumumkan bahawa dia hamil anak Jackie Chan, yang dikenali sebagai Etta Ng.

Elaine berpindah dari Hong Kong ke Shanghai selepas melahirkan anak perempuannya, Etta Ng, pada 19 November 1999. Elaine diketahui membesarkan anak perempuannya sendiri.

Apabila Elaine bergelut untuk menyara dirinya dan anaknya, dia pernah cuba meminta wang kepada Jackie Chan. Tetapi, pelakon Rush Hour dan Shanghai Noon itu tidak pernah memberi mereka wang.

Selama bertahun-tahun, Jackie tidak pernah mengakui kewujudan anak perempuannya. Dia memang mengaku menjalinkan hubungan sulit dengan Elaine, tetapi tidak pernah menyebut keberadaan Etta.

Pada tahun 2018 pula, Etta mendakwa dirinya gelandangan dan dia tidur di bawah jambatan di Hong Kong.

Bahkan, anak perempuan Jackie Chan itu tidak tahan hidup merempat dan merayu untuk memberi bantuan bersama teman wanitanya telah membuat pengakuan terbuka dalam usaha untuk mendapatkan bantuan dan perlindungan.

Etta Ng juga tidak tinggal bersama dengan ibunya, Elaine Ng di Hong Kong, kerana Etta mendedahkan bahawa dia ‘lesbian’ bersama teman wanitanya, Andi Autumn. Mereka hidup merempat selepas kehilangan tempat tinggal selama sebulan akibat ibu bapa yang bersikap homofobia (takut atau sangat bencikan homoseksual).

Baru-baru ini dilihat oleh netizen Etta Ng beratur untuk mendapatkan makanan percuma yang diagihkan kepada golongan yang memerlukan atau lebih dikenali sebagai ‘gelandangan’ di Toronto, Canada, tempat tinggal Etta sekarang. Gambar yang diambil daripada netizen itu turut dikongsi di beberapa laman web atau portal.

Dilaporkan perempuan yang berusia 22 tahun itu berdiri dalam barisan di kalangan kebanyakan wanita pertengahan umur atau lebih tua dengan beg biru diletakkan di hadapannya.

Menurut netizen di Hong Kong juga, Etta Ng mencari perbelanjaan atau wang dengan bekerja di sebuah restoran di Chinatown.

Sementara itu, pada masa gambarnya tersebar, gambar abang tirinya, Jaycee Chan, anak lelaki kepada bintang terkenal itu bersama isteri, Lin Fengjiao juga berkongsi di laman Instagram milik Jaycee yang sedang duduk di dalam kereta yang mewah.

Joycee Chan mengatakan kereta mewah itu bukan miliknya tetapi rakannya, serta gambar tersebut telah dipadam olehnya kerana netizen membandingkan kehidupannya dengan adik tirinya, Etta Ng.

Disebabkan kehidupan yang berlainan atau bertentangan antara kedua-dua adik beradik itu, beberapa netizen bersimpati terhadap Etta sehingga menghantar mesej kepada Jackie Chan di media sosial supaya lebih mengambil berat tentang anak perempuannya, Etta Ng.

Manakala, beberapa netizen juga berpendapat bahawa Etta sudah dewasa dan dia boleh menjaga dirinya sendiri, seolah-olah tidak mahu Jackie Chan mengambil berat tentang Etta.

Memetik artikel scmp.com, menyatakan Etta pernah berkata dia tidak pernah mahu berjumpa dengan kedua-dua orang tuanya. Selain itu, dalam artikel yang sama, Jackie Chan dilaporkan tidak menyokong Etta dan ibunya, Elaine dari segi kewangan.

Dalam pada itu, hubungan Etta dengan ibunya dikatakan rumit dan kecoh apabila mereka berdua membuat komen negative antara satu sama lain di media sosial.


Tular Bawa Bayi Naik Jet Ski, Netizen Indonesia Mahu Anwar Ibrahim ‘Claim’ Influencer Ini Sebagai Warganegara

Kecoh sejak minggu lalu apabila tular pasangan influencer negara seberang, Ria Ricis yang memiliki lebih 30 juta followers di Instagram dengan penuh selamba membawa anak yang masih bayi menaiki jet ski bersama-sama suami.

Tindakan yang dilakukan serta turut dirakam demi konten itu sekaligus telah membuatkan orang ramai berang dan risau melihatkan risiko yang bakal berlaku sekiranya perkara tidak diingini berlaku melibatkan bayi kecil tanpa jaket keselamatan tersebut.

Perkongsian yang dimuat naik di Instagram ini bukan sahaja mendapat perhatian para netizen, malah media negara luar yang turut terkejut dengan tindakan ibu bapa yang tergamak membawa bayi kecil bersama menaiki Jet Ski.

Berikutan insiden di mana influencer yang membawa nama Indonesia ini tular di serata negara, terdapat netizen Indonesia menerusi Twitter @tvindonesiawkwk memohon kepada Datuk Seri Anwar Ibrahim yang merupakan Perdana Menteri Malaysia serta baru sahaja membuat lawatan ke Indonesia untuk membawa Ria Ricis ke Malaysia berikutan malu dengan tindakan yang dilakukan.

Hi @anwaribrahim, we Indonesian have been really tired with them, kindly please claim them to be your citizen 🙏🙏🙏 https://t.co/gaYcfbUIgh pic.twitter.com/KlhipBCP5U

— Muklis (@tvindonesiawkwk) January 10, 2023

Meskipun sekadar gurauan, perkongsian yang dibuat telah meraih hampir 4,000 retweets di mana rata-ratanya bersetuju sekiranya terdapat pihak yang mahu ‘claim’ Ria Ricis asal dari negara mereka.

Bukan itu sahaja, perkongsian yang dibuat di Twitter turut mendapat netizen Malaysia yang berpendapat mereka juga tidak mahu menerimanya berikutan lambakan kes tular yang menjadi buah mulut netizen pada ketika ini.

Maaf pak. Kami pun banyak creatornya sebegini di Malaysia. Gak usahlah menambah lagi kebodohan yang dah sedia ada di Malaysia ini.

— Wadie Azman (@WadieAzman) January 10, 2023

Malaysia pun taknak!!! Dah ada banyak mcm ni! Kasikan pada Korea Utara aja

— Azfar_MY (@azfar_yusof) January 10, 2023

Maaf. Buat masa ni Syamsul Yusof sorang pun dah buat netizen Malaysia sakit hati. Tolonglah jgn sebar lagi kebodohan yang ada ke sini🙏🙏🙏

— •ʎʇɐzǝɥʇ• (@thezatysss) January 10, 2023

Sementara itu, terdapat juga netizen yang memaklumkan kes seperti ini turut berlaku di Malaysia baru-baru ini apabila tular kes melibatkan seorang ibu yang membawa bayi ziplining bersama.

Tak perlu kami juga ada pic.twitter.com/Td9YnAHr4v

Sehubungan dengan itu, rata-rata netizen sama ada Malaysia atau Indonesia berpendapat usaha mencari konten tidak perlu sehingga merisikokan nyawa anak khususnya para bayi. Perkongsian daripada para influencer ini secara tidak langsung membuatkan terdapat pihak mahu mencubanya sekaligus menjadi ikutan.


Tular Beberapa Dakwaan Isu Cubaan Culik Pelajar, Pihak Polis Minta Henti Takutkan Masyarakat

Baru-baru ini, tular di media sosial dakwaan individu cuba culik pelajar sekolah rendah di Gua Musang, Kuala Krai dan Pasir Puteh. Malah, posting yang tular itu juga meminta pihak polis untuk menjalankan siasatan.

Menerusi laporan, Ketua Polis Kelantan Datuk Muhamad Zaki Harun berkata bahawa dakwaan cuba membawa lari atau menculik kanak kanak di perkarangan sekolah yang berlegar-legar di media sosial sejak kebelakangan ini tidak berasas.

Hasil siasatan mendapati individu yang dikatakan berada di kawasan sekolah berkenaan tidak mempunyai niat untuk menculik, sebaliknya mempunyai urusan lain.

“Dakwaan sama turut berlaku di daerah Kuala Krai, baru-baru ini, sehingga menimbulkan kebimbangan penduduk di daerah itu.

“Apabila kita jalankan siasatan, rupa-rupanya individu yang dikatakan cuba menculik itu kakitangan sebuah syarikat perkhidmatan penapis air yang mempunyai urusannya untuk membuat kutipan bulanan dari pelanggan di situ,” katanya.

Tambahnya, kejadian sama turut berlaku di kawasan Masjid Muhammadi pada awal September lalu sehingga seorang lelaki kurang siuman menjadi mangsa keadaan apabila dibelasah oleh orang ramai kerana didakwa cuba menculik kanak kanak.

Polis Kelantan juga meminta kerjasama rakyat di negeri itu agar menghentikan perbuatan menyebar dakwaan kes culik sehingga menimbulkan ketakutan dalam masyarakat.

Malah, mereka yang terbabit menyebarkan maklumat tidak betul salah salah dan boleh diambil tindakan mengikut Seksyen 505 (b) Kanun Keseksaan (mendatangkan kegusaran awam) dan Seksyen 233 Akta Komunikasi dan Multimedia 1998.